
Prorcmium. 


Enchondromatis  nomine  eam  pseudoplasmatum  speciem 
denotamus,  cujus  natura  atque  indoles  in  eo  maxime  cernitur, 
quod  ex  tela  cartilaginea  formatur.  Quum  ex  iis,  quae  Rei- 
chert  observavit  et  investigavit ,  docti  sciamus,  telam  carti- 
lagineam,  quae  diversas  habet  species,  veluti  cartilaginem 
hyalinam,  fibrosam  cet.  tanquam  gradum  certum  percipiendam 
esse  in  histogensi  ejus  telarum  complexus,  quem  omnino 
„  substantiam  conjunctivam  corporis  humani"  appellamus, 
non  est  difficile  ex  hac  re  in  universum  concludere  de  illis 
telarum  substratis,  unde  enchondroma  oriatur.  Enchondroma 
est  luxuries  quaedam  substantiae  conjunctivae  et  propterea 
in  omnibus  nostri  corporis  partibus  existere  potest,  ubi  sub- 
stantia  conjunctiva  invenitur.  Ac  re  vera  enchondroma  in 
diversissimis  organismi  partibus  observatum  est,  quarum  sub- 
stantiae  conjunctivae  substrata  interdum  tanquam  maxime 
inter  se  distantes  termini  ac  modi  magni  illius  telarum  com- 
plexus  putanda  sunt.  In  histologica  autem  natura  telae  car- 
tilagineae,  ut  speciei  substantiae  conjunctivae ,  simul  causa 
cernitur,  cur  enchondroma  non  ex  aliis,  nisi  ex  substantia 
conjunctiva,  telis  (tela  musculari,  epitheliis)  oriatur.  —  Ex 
iis,  quae  diximus,  satis  apparet,  quam  arcte  cohaereat  en- 
chondroma  cum  ea  tela,  ex  qua  oriatur.  Atque  haec  eadem 
res,  quod  cum  illa  tela,  ex  qua  oriantur,  arctissime  conjuncta 
sunt,  in  omnibus  pseudoplasmatis  benignis  cognosci  potest. 
Originem  enim  ducunt  ex  localibus  nutritionis  morbis,  nec 

tam  eo  dignoscuntur,  quod  eorum  propria  telarum  elementa 
aequabilia  sunt  iis,  quae  omnino  in  organismo  conspiciuntur, 
quam  potius  ideo,  quod  certum  semper  (plerumque  quidem 
inferiorem)  gradum  in  histogenesi  ejus  telarum  complexus 
obtinent,  cui  tela  aegrota  et  ipsa  adnumeratur.  —  Hac  autem 
re  satis  concitati  esse  debemus,  ut  ea,  quae  significavimus, 
pseudoplasmata  non  nisi  accurata  ratione  habita  normalium, 
quae  illa  habent,  telarum  substratorum  observemus.  Magno- 
pere  tamen  dolendum  est,  quod  in  iis,  quae  adhuc  in  ana- 
tomia  patbologica  observata  sunt,  baec  investigandi  ratio  et 
via  nimis  neglecta  est.  Perscrutati  sunt  ac  descripserunt 
autores  pseudoplasmata  tanquam  aliena  corpora  extrinsecus 
in  organismum  illata  et  satis  habuerunt,  ut  in  explicanda 
eorum  origine  „blastema"  quoddam  ponerent,  quod  re  vera 
existerenemo  demonstravit.  Videntur  prorsus  obliti  esse,  pseu- 
doplasmata  non  nisi  e  localibus  nutritionis  morbis,  qui  in  te- 
lis  procedant,  producta  esse,  semper  igitur,  ut  morphologici 
harum  specierum  modi  satis  dignoscantur,  rationem  haben- 
dam  esse  telarum  normalium  aegrotarurn,  a  quibus  producta 
sint  —  quam  rem  Reichert  (Mullers  Archiv  a.  1854)  jam  satis 
notavit.  —  Priusquam  in  duobus,  in  quibus  enchondromata 
observavimus ,  casibus  hanc,  quam  attigimus,  rationem  inire 
conemur,  summam  eorum,  quae  adhuc  de  tota  hac  materie 
investigata  et  scripta  sunt,  proponamus. 

De  forma  enchondromatis. 


Quod  ad  formam  enchondromatis  attinet,  in  universum 
enchondromata  partium  mollium  distinguuntur  et  ossium,  atque 
in  his  quidem  rursus  cnehondromata  involucro  osseo  in- 
structa  et  non  instructa.  Quae  involucro  osseo  instructa 
sunt,  tumoribus  solent  contineri  rotundis,  tuberosis,  non  lo- 
bulatis,  exterioribus  integumentis  vestitis,  non  nimis  solidis, 
diversissima  magnitudine,  ut  alii  sint  tenuissimi,  alii  etiam  ad 
cucurbitae  amplitudinem  accedant.  Quae  species  partim  ex 
eo  loco  pendet,  quo  neoplasma  in  ossea  substantia  natum 
est.  Si  enim  enchondroma  in  interiore  ossis  parte  a  medul- 
litio  cujusdam  cavi  medullaris  oritur,  plerumque  illud,  de  quo 
primus  Miiller  disseruit,  apparet  :  corticalem  ossis  substantiam, 
neoplasmate  magis  magisque  procedente,  pustularum  more 
inflari  et  ita  osseo  quoddammodo  cortice  tumoris  circuitum 
obtegi*  Postea  cortex  osseus  magis  magisque  extenuatus 
singulis  locis  perfringitur:  tumor,  qui  sphaerae  formam  aequa- 
biliter  adhuc  obtinuit,  nunc  asper,  si  attigeris,  salebrosusque 
videtur.  Postremo  relictae  ossei  corticis  partes,  quae  per  in- 
sularum  speciem  in  circuitu  versantur,  resorbentur  totusque 
nunc  tumor,  periosteo  tantum  aequabiliter  circumluso,  ab  ex- 
terioribus  integumentis  disjunctus  videtur  esse.  Praecipue 
haec  forma  in  ossibus  cylindricis  apparet,  in  tibia,  in  femore, 
in  phalangibus  digitorum  pedis  et  manus,  in  ossibus  meta- 
tarsalibus  cet.  Non  vero,  ut  haec  forma  existat,  necesse  est, 
neoplasma  a  centrali  cavo  H  medullari  ossium  cylindricorum 

exire:  eadem  visa  est  forma,  quum  in  media  substantia  cor- 
tieali  a  medullitio  cujusdam  cavi  medullaris  neoplasma  enasce- 
batur.  Tale  quid  Zeis  (Beobachtungen  und  Erfahrungen  aus 
dem  Stadtkrankenhause  zu  Dresden  1853)  refert;  in  enchon- 
dromate  cortice  osseo  instructo  primae  phalangis  quarti  di- 
giti  sinistrae  manus  centrale  cavum  medullare  intactum  fuisse. 
Contra  non  semper,  quum  in  medio  osse  enchondroma  ex- 
oritur,  cortex  osseus  invenitur:  qui  deest,  ubicunque  neo- 
plasma  a  spongiosa  substantia  epiphysium  ossium  cylindri- 
cornm  profectnm,  magis  secundum  axem  ossis  longitudinalem 
in  cartilaginea  articulorum  plana  procedit;  deinde  deest,  si 
os  maturius  neoplasmate  perfringitur.  Primi  generis ,  quod 
diximus,  encbondroma  est  tibiae  quoddam,  quod  Londini  in 
nosocomio  St.  Bartholomaei  rcperitur  (numero  XLI  catalogi). 
Cum  depositione  enchondromatosa  alius  quidam  tumor  vasis 
copiosissimus  conjunctus  est  Joanne  Miillero  auctore,  qui  de 
exemplo  ipse  inquisivit.  Idem  praeterea  (iiber  den  feineren 
Bau  der  krankhaften  Geschwiilste  p.  84.)  tumorem  femoris 
commemorat  in  enchondromatum  numero  collocandum;  qui 
Londini  in  museo  nosocomii  of  Guy's  hospital  reperiatur  et 
in  catalogo  (Nr.  666*)  osteosarcoma  dicatur.  Idem  hic  tumor 
osseo  cortice  caret;  nec  minus  duo  exempla  phalangum  digi- 
torum  manus,  quae  in  eodem  illo  museo  asservantur.  Haec 
vero  ossis  inflatio  minime  passiva,  ex  neoplasmatis  pressu 
pendens,  sed  activus  potius  nutritionis  morbus  suique  juris 
est,  cum  depositione  telae  cartilagineae  pathologica  conjuncta. 
Argumentum  hujus  rei  parum  adhuc  explicatae  in  eo  est, 
quod  cortex  osseus,  tumore  etiam  admodum  adaucto,  fortiter 
diuque  resistit,  ne  perfririgatur,  maloque  procedente  haud  raro 
condensatur. 

Altera  forma  a  prima  graviter  diversa  a  superficie  ossium 
inter  os  ipsum  et  periosteum  enascitur.  Involucro  osseo  caret 
neque  aequbilem  sphaerae  figuram  prae  se  fert,  sed  lobulata 
potius  salebrosaque  videtur  esse.  In  planis  ossibus,  exempli 
caussa  in  ossibus  cranii  et  in  iis,  quae  pelvim  formant,  oriri 
solet:  tamen,  ut  supra  jam  diximus,  in  spongiosa  quoque 
epiphysium  ossium  cylindricorum  substantia,  ubi  enchon- 
droma  ad  exteriora  versus  periosteo  semper  circumdatum  est. 


5 

Mollium  partium  enchondroinata  praecipua  propriaque  con- 
formatione  non  utuntur.  Semper  velamento,  quod  telae  con- 
junctivae  naturam  prae  se  fert,  obtecta  conspiciuntur. 


De  structura  et  textura  enchondromatis. 


Quod  ad  enchondromatis  puri,  non  ossificati,  structuram 
attinet,  de  qua  postea  accuratius  disseremus,  ipsum  neo- 
plasma  cartilagine  hyalina  atque  fibrosa  solet  contineri:  quae 
vario  modo  inter  se  dispositae  esse  possunt.  Structura  esse 
solet  areolaria:  cartilaginea  substantia  fibrosa  rete  formans 
per  totum  neoplasmatis  circuitum  aequabiliter  divisa  est. 
In  interstitiis  (areolis)  hyalinam  substantiam  continet  et  ita 
quidem,  ut  illa  plerumque  continuo  cohaereat.  Areolarum, 
quae  nudo  oculo  conspiciuntur ,  aliae  cannabis,  aliae  fabae 
magnitudinem  praebent.  Tum  etiain  rete  secundarium,  quod 
microscopio  tantum  perspici  solet,  a  singularum  areolarum 
parietibus  in  substantiam  areolis  conclusam  hyalinam  rursus 
circumfertur.  lnterdum  autem  trabecula  cartilagine  fibrosa 
formata  cystos  intrinsecus  format,  qui  synoviali  liquore  im- 
pleti  esse  solent.  Ex  interiore  eorum  superficie  secundarium 
rete  cartilaginea  massa  hyalina  impletum  enasci  potest:  quam 
formam  „enchondroma  incystatum"  (incystirtes  Enchondrom) 
Rokitansky  voluit  appellari.  Schuh  (iiber  die  Erkenntniss 
der  Pseudoplasmen,  Wien  1851.  p.  113)  enchondroma  in 
genu  quoddam  describit,  in  quo  substantia  cartilaginea  fibrosa 
structuram  magis  papillosam  videtur  praebere:  „In  einer  aus 
Bindegewebe  und  elastisehen  Fasern  bestehenden,  aus  der 
verdickten  Knochenhaut  hervorgegangenen  Hiille  war  die 
etwas  durchscheinende,  2—6  Linien  dicke  Knorpelmasse  mit 
structurloser  Grundsubstanz  enthalten.  An  diese  reihte  sich 
eine  weichere,  fast  sulzige,  weingelb  durchscheinende  Masse, 
welche  gegen  das  Centrum  der  rundlichen  Geschwulst  zu 

bis  zolUange  Zapfen  bildete,  in  deren  Mitte  bisweilen  derbere, 
der  ersten  Substanz  ahnliche  Partien  mit  allmahliehem  Ueber- 
gange  enthalten  waren."  —  Deinde  enchondromate  e  glan- 
dula  submaxillari  exorto,  quod  ipsi  nos  observavimus,  infra 
probabimus,  neoplasma  ex  hyalina  tantum  cartilagine  consti- 
tisse  sine  trabeculis  e  cartilagine  fibrosa  formatis.  Praeter 
illas,  quas  modo  descripsimus,  substantias  vasa  quoque  san- 
guifera  enchondroma  continet:  quorum  lumina  dissecta  etiam 
nudo  oculo  e  rubris  punctillis  agnoscuntur.  Sed  tantum  in 
substantia  cartilaginea  fibrosa  et  id  quidem  rarius,  praesertim 
prope  peripheriam  se  offerunt.  Efficere  colorem  illum  roseum 
videntur,  quem  massa  hyalina  prae  se  fert,  per  nonnullas 
horas  praeparato  aqua  submerso.  Quod  idem  in  normali 
cartilagine  hyalina  conspicitur  et  haematini  imbibitione  vide- 
tur  excitari:  omnino  non  conspicitur  spiritu  vini  rectificatis- 
simo  superfuso.  (Zeis:  Beobachtungen  und  Erfahrungen  aus 
dem  Stadtkrankenhause  zu  Dresden,  1853.  p.  37).  - —  Prae- 
terea  adeps  amorphus  et  is  quidem  saepe  largissiinus  in 
utraque  substantia  reperitur. 

De  textura  singulare  quidquam  dicendum  non  est,  Hya- 
lina  massa  eadem,  quae  normalis  cartilago,  corpuscula  carti- 
laginea  praebct.  Qua  forma  sint,  et  ad  substantiam  inter- 
cellularem  quomodo  pertineant,  scriptores  non  plane  con- 
sentiunt.  Alii  enim,  inter  quos  praestantissimus  Miiller, 
hyalinam  massam  cartilagineam  cum  cellulis  cartilagineis 
arcte  inter  se  conjunctis  et  substantia  intercellulari  paullum 
vel  potius  omnino  non  confecta  toetali  cartilagim  consimilli- 
mam  esse  censent:  alii  contra  et  corpuscula  cartilaginea  et 
substantiam  intercellularem  haud  minus  praeclare  evoluta 
esse  sentiunt,  quam  m  normali  cartilagine  hyalina  plane  con- 
fecta.  Denique  sunt,  qui  corpuscula  cartilagiuea  contabuisse 
itaque  exigua  esse  velint:  substantiam  vero  intercellularem 
plus  minusve  striatam  vel  granulatam  videri  et  sine  colore  illo 
subalbo  atque  pelluciditate,  quae  ei  propria  sunt.  Adeo 
scriptores  inter  se  ut  discrepent  sine  dubio  eo  efficitur,  quod 
singula,  quae  eognoverant,  exempla  varia  aetate  erant.  Car- 
tilago  enim  pathologice  formata,  ut  in  enchondromate  con- 
fecta  videtur,  eosdem  gradus,  quos  cartilago  normalis,  de- 


7 


currere  debet:  alium  igitur  in  aliis  exemplis  praebebit  aspe- 
ctum,    Quod  ut   comprobemus,  de   notissima  illa  ratione 
cogitemus,  qua  normalis  cartilago  enaseatur.  Cartilaginem 
hyalinam  primo  cellulis  tantum  arcte  sibi  appositis  (cellulis 
cartilagineis)  contineri  scimus,  intercellularem  substantiam 
nnllam,  quae  cerni  oculis  possit,  comprehendentibus :  cellulae 
cartilagineae  materiam  liaud  raro  turbidam  esse,  ut  nucleus 
difficile  discernatur.   (Meyer,  Bergmann.)    Postea  cartilago 
illa  ita  increscit,  ut  substantia  intercellularis ,  quam  antea 
videre  nemo  potuerat,  magis  magisque  existat:  eodem  tem- 
pore  cellulae  cartilagineae  amplificantur,  et  endogenas  cellu- 
las  enasci  verisimile  est.    Si  longius   aetate  provecta  est 
cartilago,  haud  raro  cavum  cartilagineum  turbida,  non  pellu- 
cida  materia  impletum  videtur,  cellulae  vero  cartilagineae  ita 
contabuerunt ,  ut  formas  dentatas,  fuso  similes,  triangulas 
praebeant.    Substantia  intercellularis ,  non  jam  limpida  et 
fere  pellucida,  sed  subfuscum  potius  colorem  prae  se  ferens, 
striata  nunc  et  granulata  videtur  aut  gelatini  modo  plane 
tandem  emollita.    Hae  res  metamorphosin  regredientem  signi- 
ficant,  quae  haud  raro  simul  cum  ossificatione  in  enchondro- 
mate   apparet.    Eosdem  gradus,   quos  normali  cartilagini 
hyalinae  decurrendos  modo  diximus  esse,  in  enchondromate, 
ut  supra  diximus,  saepius  diversi  investigatores  observaverunt 
eique  proprios  descripserunt.    Praeterea  rarae  texturae  va- 
rietates  in  cartilagine  hyalina  a  diversis  'observatae  sunt, 
quae  in  nonnali  telae  cartilagineae  histogenesi,  in  humano 
quidem  organismo,  nullam  habent  analogiam.    Huc  corpus- 
cula  illa  cartilaginea  stellarum  modo  dentata,  quae  Miiller 
jam  et  Vogel  observaverunt,  Virchow  postea  accuratius  de- 
scripsit,  sunt  referenda:  quae,  quum  tela  plane  sit  cartilagi- 
nea,  corpusculis  tamen  osseis  consimillima  sunt;  etiam  Berg- 
mann  in  cartilaginibus  capitis  sepiarum  ea  reperit.  Paullo 
post  quum   enchondroma  e  glandula  submaxillari  enatum 
describemus,  quod  ipsi  nos  observavimus ,  ad  haec  corpus- 
cula  redibimus.    Praeterea  Schuh  de  corporibus  quibusdam 
cumulatis  refert,  quae  una  cum  Wedl  in  fine  neoplasmatis 
ad  normale  os  vergentis  observavit:    „Es  waren  namlich 
etwas  unregelmassige  Zellen  mit  einem  ziemlich  der  Mitte 


entsprechenden  Kerne,  die  Zellenhiille  war  von  einer  zweiten 
Hiille  umgeben,  und  zwischen  beiden  Hullen  sah  man  sehr 
deutlich  Streifen,  die  strahlenformig  wie  Radien  verliefen. 
Wir  wussten  sie  nicht  zu  deuten."  (Schuh,  iiber  die  Erkennt- 
niss  der  Pseudoplasmen.  Wien  1851.  p.  113.)  —  Alterius 
substantiae  cartilagineae  fibrosae  textura  ab  auctoribus  adhuc 
satis  neglecta  invenitur.  Alii  cartilaginem  fibrosam  eam 
appellant,  alii  „stroma  telae  conjunetivae"  simplieiter  eam 
esse  volunt.  Quo  significari  videtur,  substantiae  illius  naturam 
histologicam  non  semper  eandem  esse.  Et  revera  frequentes  hic 
transitus  reperiuntur.  Paullo  post  probabimus,  telam  illam 
nunc  cartilaginem  fibrosam,  nunc  membranaceam,  nunc  quam 
vocant  immaturam  telam  conjunctivam  nobis  visam  esse. 

Enchondromatis  exitus  diversi  sunt:-  aut  enim  ossifica- 
tione,  aut  emollitione  continentur,  aut  ulceratione,  sed  ita 
quidem,  ut  alter  alterum  non  plane  excludat. 

Ossificatio  in  enchondromatis  et  mollium  partium,  quod 
multi  negant  esse,  et  ossium  offertur:  nimirum  illic  rarius. 
Necesse  est  tantum,  ut  telae  cartilagineae  evolutio  histolo- 
gica  plane  sit  confecta.  Quamobrem  primum  in  veterrimas 
quasque  ejus  partes  invadit,  siquidem  eae  nullam  aliam  me- 
tamorphosin  (emollitionem)  acceperint.  Quare  quaestio  illa 
solvitur,  num  hic  quoque,  ut  in  normalibus  partibus,  a  centro 
ad  peripheriam  versus  ossificatio  progrediatur.  Quum  qui- 
dem  ossificatione  jam  coepta  tamen  telae  cartilagineae  in 
circuitu  depositio  possit  continuari,  rcs  plerumque  ita  se 
habere  videbitur.  Contra  in  nostro,  quod  saepius  jam  com- 
memoravimus,  enchondromate  e  glandula  submaxillari  exorto 
in  peripheria  potissimum  partes  ossificatas  prope  involucrum 
tela  conjunctiva  formatum  creberrimas  esse  animadvertimus. 
Ceterum  partes  ossificatae  insularum  modo  passim  per  totam 
tumoris  substantiam  divisae  plerumque  conspiciuntur.  Ipse 
processus  ossificationis  et  textura  eadem  fere  qua  normalis 
ossificatio  ratione  utuntur.  Praeter  ossificationem  vero  cal- 
cinatio  tantum  interdum  fit  et  salia  terrena  sine  lege  in  tela 
deponuntur.    Ceterum  paullo  post  ad  has  res  redibimus. 

Emollitionem,  quam  alterum  enchondromatis  exitum  dixi- 
mus,  regredientem  telae  cartilagineae  metamorphosin  appe*  are 

licet:  quae  et  in  substantia  intercellulari  et  in  corpusculis 
cartilagineis  fit.  Illa  primum  striata  fit  et  deinde  in  raassam 
mollera,  gelatinosam  commutari  solet:  cellulae  cartilagineae 
cavo  cartilagineo  dissoluto  contabescunt  et  formas  triangu- 
las,  fuso  similes  etc.  praebent,  tandem  plane  evanescunt. 
Prius  substantia  intercellularis  colore  fusco  sordidoque  et 
turbata  videri  solet.  Quibus  vero  de  caussis  illa  metamor- 
phosis  fiat,  nondum  satis  exploratum  est.  Praecipue  carti- 
laginem,  quae  ad  ossificationem  propensa  jam  non  videatur, 
longius  aetate  provectam  esse  necesse  est.  In  enchondro- 
mate  haec  emollitio  in  centro,  id  est  in  veterrimis  ejus,  quod 
verisimile  cst,  partibus,  existit.  Emollitione  finita  in  interiore 
tumoris  parte  centrale  jcavura  formatur,  quod  incremento 
paullatim  augetur,  impletum  pulpa  plus  minus  spissa,  mellea 
vel  gelatinosa,  flavida.  Chemica  hujus  liquoris  natura  altius 
inquisita  non  est.  Semel  materiam  pituitosam  esse  eum 
Scherer  invenit.  Simul  neoplasmatis  incrementum  in  circuitu 
procedere  solet,  ut  illa  enchondromata,  quae  cavum  liquore 
impletum  intrinecus  ostendunt,  ingenti  magnitudine  sint.  Sic 
Stanley  (A  Treatise  on  Diseases  of  the  Bones.  London  1849. 
p.  147)  de  immenso  ambitu  enchondromatis  cujusdam  intrin- 
secus  emolliti  refert,  quod  Crampton  memoriae  prodidit: 
„A  cart.laginous  tumor,  inquit,  growing  from  the  femur, 
„measured  six  feet  six  inches  in  circumference,  and  in  its  cen- 
„tre  there  was  a  cavity  containing  several  quarts  of  a  brownish 
„fluid,  apparently  the  result  of  the  disorganisation  of  the  car- 
„tilaginous  substance."  —  Si  adeo  emollitum  est  enchondroma, 
ut  liquor  jam  ad  circuitum  appropinquet,  saepe  manu  imposita 
fluctuationes  clare  sentiuntur.    Sed  hae  formae  rarae  sunt. 

Tertia  ratio,  quae  enchondroma  exit,  non  propria  est: 
ulcerativa  neoplasmatis  destructione  contineri  eam  jam  supra 
diximus.  Confines  partes  inflammans  vel  non  inflammans, 
primum  in  cute,  quae  admodum  extenta  solet  esse,  existit; 
postea  demum  in  ipsum  neoplasma  invadit.  Succorum 
amissione  etiam  mortem  potest  efficere.  Causa  et  in  vulne- 
ribus,  ictu  etc,  et  in  nimia  saepe  tumoris  magnitudine,  qua 
fit,  ut  neoplasma  nutriri  non  possit,  sita  est. 

2 


De  sede  et  frequentia  enchondromatis. 


In  prooemio  jam  disseruimus,  enchondroma  ex  omnibus 
humani  corporis  telarum  substratis,  quae  telae  conjunctivae 
naturam  ferant,  oriri  posse:  in  osseis  vero  partibus  potissi- 
mum  versatur,  et  praesertim  quidem  in  ossibus  metacarpali- 
bus  et  metatarsalibus ,  in  phalangibus  digitorum  pedis  et 
manus.  In  eo,  quod  incrementuin  telae  osseae,  quae  carti- 
lago  tantum  magis  evoluta  habenda  est,  vix  aliter,  nisi  per- 
petuo  substrato  cartilagineo  deposito,  fieri  potest,  caussam 
fortasse  invenire  licet,  cur  partes  osseae  ad  hunc  nutritionis 
morbum  tam  promptae  sint.  Partibus  osseis  exceptis  enchon- 
droma  saepissime  in  glandulis  reperitur,  ut  in  glandulis  sa- 
livalibus,  in  testiculis  etc. 

De  frequentia  enchondromatum,  sive  ex  ossibus,  sive  ex 
mollibus  partibus  enascuntur,  si  quae  comparatio  fiat,  hocce 
dicendum  est. 

Mueller  ex  enchondromatis  triginta  sex  quatuor  tantum 
in  mollibus  partibus  invenit.    Res  enim  ita  se  habuit: 

In  ossibus  metacarpalibus  et  metatarsalibus  et  phalan- 


gibus  25 

In  crure  3 

In  femore  1 

In  osse  ilium  1 

In  basi  cranii  1 

In  costis  1 

In  testiculis  2 

In  glandula  parotide  1 

In  mamma  1 

36" 

Lebert  in  quatuordecim  enchondromatis  duo  e  partibus 


niollibus  exorta  invenit 

In  maxilla  inferiore  4 

In  phalangibus  3 

In  liumero  2 

In  seapula  1 

In  tibia  1 

In  erure  1 

Inter  duos  pulmonum  lobos  1 

In  tela  cellulosa  subcutanea  nasi  1 

In  museo  anatomico  Vratislav.,  quod  perscrutari  favente 
Ill.Barkow  mihilicuit,  interXV.  encbondromataliaecobservavi: 
In  ossibus  metacarpalibus  et  phalangibus  12 
In  maxilla  inferiore  1 
In  tibia  •  1 

15- 

In  museo  „of  the  royal  College  of  Surgeon's  of  England" 
viginti  septem  enchondromata  reperiuntur,  quae  pura  esse 
enchondromata  cum  aliis  neoplasmatis  non  conjuncta,  ex 
catalogo  adhibito  certo  intelleximus.  Deest  in  illa,  quam 
afferam,  comparatione,  illud  costarum  enchondroma ,  quod 
jam  in  Miilleri  enchondromatis  numeratum  est.  Deinde,  si 
plura  enchondromata  eodem  tempore  in  ejusdem  hominis 
phalangibus  erant,  in  hac  comparatione  pro  uno  habeban- 
tur,  quod  idem  etiam  in  enchondromatis  e  museo  Vratisla- 
viensi  notatis  factum  est.    Sunt  enim 

In  ossibus  metacarpalibus  et  phalangibus  15 


In  tibia  2 

In  fibula  1 

In  humero  1 

In  maxilla  inferiore  1 

ln  acrom.  et  in  spina  scapulae  1 

In  osse  innominato  1 

In  glandula  parotide  2 

In  testiculis  2 

In  collo  1 


27 

In  museo  nosocomii  Sancti  Bartliolomaei  Londini  uncle- 


cim  pura  enchondromata  sunt: 

In  femore  4 

In  tibia  2 

In  ossibus  metatarsi  1 
In  capitibus  costarum  et  in  spina  dorsali  1 

In  scapula  1 

In  osse  innominato  1 

In  mamma  canis  1 

Praetermissum  est  illud  Miilleri  enchondroma  e  basi  cra- 
nii  enatum,  et  pura  tantum  enchondromata,  cum  aliis  neo- 
plasmatis  non  commixta,  enurnerata  sunt. 

Ex  103  igitur  enchondromatis  inter  ea,  quae  e  partibus 
mollibus,  et  quae  ex  ossibus  enata  erant,  ratio  est  numero- 
rum  1  :  9,  3.  • 

Saepius  enchondromata  plura  primaria  diversis  locis  cor- 
poris  ejusdem  liominis  eodem  tempore  observantur,  praecipue 
in  diversis  manus  et  pedis  ossibus.  Huo  enchondroma  quod- 
dam  a  Miillero  descriptum  referendum  est,  quod  in  plurimas 
phalanges  manus  puellae  invaserat :  ,^Ein  Enchondrom,"  in- 
quit,  „am  Mittelhandknochen  und  den  mehrsten  Phalangen 
der  Finger.  Ausgenommen  sind  die  Phalangen  des  vierten 
und  die  letzte  Phalanx  des  zweiten,  dritten  und  fiinften 
Fingers.  Die  Geschwiilste  sind  aussen  mit  isolirten  knocher- 
nen  Lamellen  bedeckt,  inwendig  bestehen  sie  ganz  aus  wei- 
chem  Knorpel.  Die  Muskeln  des  Daumens  und  kleinen 
Fingers,  die  Selmen  der  Beuger  und  Strecker  sind  vollkom- 
men  gesund.  Die  Hand  wurde  von  Herrn  v.  Graefe  ampu- 
tirt  und  befindet  sich  im  anatomischen  Museum  zu  Berlin, 
No.  8817."  Huc  spectant  etiam  duo  exemplaria  in  museo 
anatomico  Vratislaviensi  conservata,  quorum  alterum  jam 
Otto  (Neue  seltene  Beobacht.  zur  Anatomie,  Physiol.  und 
Pathologie,  Berlin  1824)  carcinoma  ossis  benignum  descripsit. 
Affecta  erant  in  eo  phalanges  et  ossa  metacarpi  pueri  XIV 
annorum,  quibus  ab  ossibus  novem  tumores  sphaeroidici  cute 
et  tela  cellulosa  tecti  inchoabant.  Tumorum  ipsorum  pars 
in  centro  potissimum  erat  ossificata.  —    In  altero  exemplo 

priori  simillimo  item  permulti  tumores,  capitis  infantis  magni- 
tudinem  prae  se  ferentes,  a  phalangibus  et  ossibus  metacarpi 
manus  exierunt,  ut  pollici  tantum  et  secundae  tertiaeque  pha- 
langi  digiti  medii  et  tertiae  digiti  tertii  quartique  parceretur, 
quorum  tumorum  unus  erupit  et  ulceravit.  Numeri  sunt  in 
museo  praeparatis  631  et  632.  Praeterea  musei  „of  tlie  Ro- 
yal  College  of  tlie  Surgeons  of  England  (No.  775)"  enchon- 
droma  quoddam  commemorandum  hic  est,  quod  in  catalogo 
ita  describitur:  „Fingers,  with  the  heads  of  the  metacarpal 
bones,  in  which  are  several  cartilaginous  tumours.  Two 
or  three  of  these  tumours  are  connected  with  the  ends  of  the 
metacarpal  bones:  there  are  two  on  the  phalanges  of  the 
fore  finger,  two  on  those  of  the  second  finger,  three  or  four 
on  the  third,  and  one  is  contained  within  the  first  phalanx 
of  the  little  finger.  All  the  tumours  are  globular,  or  approach 
that  form ;  they  are  from  one  half  of  an  inch  to  one  inch 
and  a  half  in  diameter,  nearly  smooth  on  their  surfaces,  and 
each  is  covered  with  a  thin  layer  of  cellular  tissue  etc."  — 
Puellae  tredecim  annorum  manus  amputata  est:  quae  puella 
postea  viribus  exhaustis  periit.  Haud  raro  etiam  lit,  ut  duo 
vel  tres  tumores  in  eodem  membro  appareant* 


De  processu  enchondromatis. 

Saepissime  enchondroma  maxima  lentitate  decurrit,  ut  fere 
non  nisi  quam  tumor  vulneratus  sit,  rapidius  crescat.  Ma- 
lum  plerumque  jam  primis  pueris  oriri  solet  diutiusque  vi- 
ginti  annis  potest  ferri,  dum  ingens  ejus  magnitudo  aut  erup- 
tio  molestias  afferant.  Atque  rarissima  tantum  exempla  pos- 
sis  cornmemorare,  quibus  enchondromata  citius  solito  aucta 
non  externis  causis  concitarentur.  Inter  quae  exempla  en- 
chondroma  quoddam  tibiae  notandum  est,  novissimo  tempore 
a  Velpeau  spectatum  atque  in  „Gazette  des  Hopitaux"  enun- 
tiatum.     Mulier  enim  LXII  annorum,  quae  satis  robusta 

gravioribus  morbis  semper  vacaverat,  in  suprema  postremaque 
tibia  majore  enchondromate  laborabat.  —  Cujus  enchondro- 
matis  finis  superior  tribus  vel  quatuor  cent.  sub  condylis 
tibiae,  inferior  decem  cent.  super  malleolo  interno  situs  erat. 
Tumor  superior  inferiore  multo  erat  crassior,  ut  totus  paene 
femori  vervecino  (gigot)  similis  esset.  E  superncie  autem  tu- 
moris  tres  quatuorve  gibbae,  mollitas  aut  abscessas  intus 
partes  indicantes  prominebant,  cutisque  sana  prope  gibbas 
rubefacta  et  vasculosissima  videbatur.  Praeterea  in  crure 
inferiore  dorsoque  pedis  oedema  cutis  oculis  se  praebebat, 
Qui  tumor  satis  magnus  ex  novem  demum  mensibus  appa- 
ruerat  novissimisque  duobus  rapidissime  accreverat.  Certum 
aegrota  die  mensis  Julii  VI.  amputata  die  IX.  mensis  Augusti 
pyaemia  periit.   Praeter  quae  nihil  est,  quod  commemoretur. 

Dolores  neoplasmatis  paullatim  crescentis  aut  nulli  aut 
parvi  esse  solent.  Quamquam  permultum  interest,  quibus 
corporis  partibus  tumor  inhaereat.  In  giandulosis  enim  or- 
ganis,  quales  sunt  testiculi  et  mammae  tanto  nervorum  con- 
fluxu  pressis  iis  vel  extenuatis  dolor  satis  acer  esse  potest. 
Sic  Nelaton  de  exemplis  quibusdam  hic  notandis:  „Morgagni 
(Epist.  4  §  41)  rapporte,  quune  religieuse  de  Padoue  etait 
affectee  depuis  XXX  ans  de  tubercules  epars  dans  le  sein. 
Les  tubercules  se*  reunirent  a  la  partie  inferieure  de  la  ma- 
melle  en  une  seule  tumeur,  a  surface  inegale  ou  se  develop- 
perent  des  douleurs,  qui  la  firent  prendre  pour  uu  cancer. 
Ces  douleurs  acquirent  une  nouvelle  intensite  et  la  tumeur 
s'ouvrit  d'elle-meme.  Le  chirurgien,  qui  donnait  ses  soins 
a  la  malade,  extirpa  de  la  tumeur  un  corps  de  la  grosseur 
d'une  noix  ordinaire,  qu'il  montra  a  Morgagni.  Ce  corps  etait 
constitue  par  plusieurs  fragments  osseux  irregulierement  dis- 
poses  et  de  difFerente  grosseur.  Entre  ces  petits  os  se  trou- 
vait  une  substance  ligamenteuse,  qui  noircit  en  se  dessechant, 
tandisque  les  os  conserverent  leur  blancheur.  La  mamelle 
guerit  et  quoi  quune  ulceration  nouvelle  eiit  lieu,  la  malade 
mourut  d'une  autre  maladie  trois  ans  plus  tard."  —  Vix 
quisquam  potest  dubitare,  quin  verum  illic  enchondroma  sit 
descriptum.  Idem  Nelaton:  „Ast.  Cooper  parle  d'une  tumeur 
cartilagineuse  et  osseuse,  dont  il  fit  1'ablation  (Ast.  Cooper 

Observ.  476).  La  tumeur  existait  depuis  XIV  ans:  elle  etait 
le  siege  de  douleurs  tres  vives,  surtout  aux  approches  des 
regles."  (Nelaton.  Traite  de  tumeurs  de  la  mamelle.  Paris 
1839  p.  44—45.  — 

Schuh  se  summi  humeri  enchondroma  quoddam  acerri- 
mis  doloribus  perpetuo  conjunctum  spectavisse  affirmat:  qui 
insuetus  doloris  sensus  et  ipse  inde  videtur  ortus  esse,  quod 
concretione  mollium  partium  cuni  enchondromate  rami  ner- 
vorum  extenuebantur. 

Plurimi  auctores,  qui  hac  de  re  disseruerunt ,  enchon- 
dromatis  ossium  proprium  esse  dicunt,  quod,  quum  enchon- 
dromate  continuo  crescente  normalis  ossium  substantia  re- 
sorbeatur,  tamen  articulationes  intactae  maneant.  Quamob- 
rem  mobilitatem  activam  hon  nisi  atrophia  musculorum  et 
tendinum  premendo  effecta,  passivam  nunquam  tolli.  Qua 
in  re  errare  illi  mihi  videntur.  Accidit  enim  saepius,  ut  ar- 
ticulatio  non  minus,  quam  ossium  diaphysis,  morbo  afficere- 
tur.  Et  afferam  equidem  postea  casum  hominis,  cujus  en- 
chondromatis  duobus  secundum  phalanges  quarti  digiti  e 
pede  sinistro  exortis  una  articulatio  plane  erat  deleta.  At 
contra  semper  integumenta  exteriora,  quales  sunt  musculi, 
tendines,  cutis,  neoplasmati  latius  se  effundenti  resistunt  ita, 
ut  nimio  tantum  illius  circuitu  et  magnitudine  musculi  com- 
pressi  atrophia  deleantur,  aut  sicut  cutis  tumore  rumpto  ul- 
ceratioue  extinguantur.  Aut  denique  vasa  sanguifera  affe- 
reutia  hyperaemia  mechanica,  pressione  effecta,  nimis  ampli- 
ficantur,  ut  cutis  tumori  circumdata  calida,  extensa  etc.  sen- 
tiatur. 

Quibus  ex  rebus  jam  satis  apparet,  enchondroma  esse 
neoplasma  benignum.  Sed  alia  quaeque  naturae  ejus  bonae 
experimenta  addi  possunt.  Quales  sunt  et  processus  tar- 
dissimus  et  tumor  fere  semper  doloribus  vacuus  idemque  ad 
eruptionem  et  ulcerationem  parum  inclinatus,  et  organismus 
communis  morbo  plane  intactus,  denique  tumor,  si  semel 
accurate  exstirpatus  est,  nec  rediens,  nec  depositiones  secun- 
darias  apponens,  ut  bona  enchondromatis  natura  satis  appa- 
reat.  Nec  letalis  adhuc  exitus,  paucis  exceptis  hominibus 
operationc  confectis,  spectatus  est,  nisi  quum  vires  eruptione 

et  ulceratione  profusa  consumptae  erant,  aut  si  forte  neoplasma 
in  organa  vitae  necessaria  efFusum  mortem  adsciverat.  Cujus 
rei  exemplum  Miiller  neoplasma  a  basi  cranii  in  cavum  ejus 
progressum  commemoravit.  Itemque  casus  in  catalogo  musei 
„of  the  Royal  College  of  Surgeons  of  England"  (No.  206) 
descriptus  huc  spectat,  ubi  enchondroma  quoddam  a  sym- 
physi  sacroiliaca  lateris  sinistri  muleris  XXXIV  annorum 
expansum,  magna  pelvis  parte  impleta,  organa  ejus  partim 
dislocaverat ;  postremo  tumor  per  vaginam  ulceravit.  Nihilo- 
minus  mulier  illa  complures  partus  ediderat ;  historiam  morbi 
desiderabamus. 

Novissimo  tempore  Richet  enuntiavit  casum,  quo  nisus 
enchondromatis  naturam  ubique  bonam  esse  negat.  (Gazette 
des  Hopitaux  No.  71  u.  92  1855).  Enchondroma  ejus  in 
scapula  dextra  magnitudine  capitis  infantis  jam  per  plures 
annos  situm  erat.  Sed  ex  nonnullis  hebdomatibus  summus 
tumor  ulceratione  simulque  cutis  circumfusae  inflammatione 
erysipelatosa  affectus  erat.  Ex  eodem  tempore  aegrotus  mul- 
tis  molestiis  laborabat,  nam  et  ulcus  magis  magisque  mollie- 
batur  et  purulentatione  profunda  et  foetida  vires  valde  con- 
sumebantur,  qua  propter  tumor  sub  spina  scapulae  resectus 
est.  Tumor  partim  ossificatus  elementa,  quum  telae  cartila- 
gineae,  tum  enchondromati  propria  praebebat.  Duodecimo 
die  post  aegrotus  morti  occubuit,  quum  ad  postremum  ques- 
tus  esset  de  pectoris  doloribus,  qui  abscessibus  metastaticis 
tuberculisve  orti  esse  credebantur.  Sed  sectione  facta  pul- 
mones  eorpusculorum  rotundorum  inter  pisi  et  nucis  magni- 
tudinem  variantium  pleni  reperti  sunt,  quorum  textura  eadem, 
qua  tumor  scapulae  antea  resectus  fuerat,  natura  cartilaginea 
esse  videbatur.  Quare  Richet  corpuscula  pulmonum  cartila- 
ginea  deposita  secundaria  esse  credens  malignitatem  enchon- 
dromatis  probare  voluit.  Revera  autem  parum  probavit.  Non 
enim  est,  quum  putemus,  corpuscula  illa  simul  cum  enchon- 
dromate  scapulae  primaria  exstitisse,  et  postea  demum  cele- 
rius  aucta  et  nimis  amplificata  molestias  aegroto  concitavisse. 
Aegrotus  autem  viribus  exhaustis,  ut  nonnunquam  succis 
diuturna  ulceratione  amissis  evenire  animadvertimus,  sive  ope- 
ratione  nimis  periculosa  periisse  videtur.   Non  certe  hanc  opi- 

pinionem  Richet  refutavit,  nec  subtilius  in  historia  morbi  ex- 
posuit,  depositiones  illas  cartilagineas  pulmonum  mortem 
aegroti  effecisse.  Ceterum  Lenoir  in  concione  illa  „de  la  So- 
ciete  de  Chirurgie  (20.  Juli),  ubi  Richet  illud  nuntiabat,  admo- 
nuit,  tumorem  humeri  ab  enchondromatis,  quae  ipse  eo  usque 
spectavisset,  satis  diversum  fuisse,  quamvis  natura  ejus  sine 
dubio  cartilaginea  esset.  Chemica  tumoris  disquisitio  facta 
esse  non  videtur. 


De  aetiologia  et  diagnosi  enchondromatis. 

De  aetiologia  enchondromatis  parum  adhuc  liquet.  Ta- 
men,  quum  omnium  fere  tumorum  adultos  vexantium  origo 
a  primis  pueris  deducenda  sit,  puerilis  aetas  longe  aptissima 
illi  malo  videtur.  Accedit,  quod,  quum  saepe  plures  tumo- 
res  simul  in  diversis  ejusdem  hominis  membris  appareant, 
enchondroma  forsitan  simili  natura  utatur,  qualem  rhachi- 
tidis  in  ossibus  valentibns  cognoscimus.  Quae  diathesis  in 
adultis  extingui  videtur*  ita  ut  tumores  localia  tantum  resi^ 
dua  supersint.  Non  enim  alias  possit  intelligij  cur  recidivae* 
post  exstirpationes  radicales,  aut  depositiones  secundariae 
in  adultis  certa  fide  spectatae  non  sint.  (V.  supra).  Prae* 
terea  caussae  enchondromatis  saepe  sunt  vulnera,  ictus,  con- 
tusio  etc.  Quale  enchondroma  Schuh  commemorat,  lae- 
sione  traumatica  fracturae  ossis  nondum  satis  firmatae  eodem 
loco  efFectum. 

Diagnosis  mali  plerUmque  non  erit  difficilis.  Nam  quum 
sedes  tumoris,  tum  consistentia  firmior  et  vis  elastica,  dura 
deinde  testa  monstrosaque  forma,  processus  denique  lentissi- 
mus  et  dolore  vacuus  persaepe  diagnosin  facilem  reddunt. 
Dubia  in  re  etiam  acupunctura  prospere  utaris. 

De  therapia  enchondromatis. 


Therapiam  si  quaeris,  malo  non  nisi  operatione  adhibita  te 
posse  accurate  mederi  credo.  Stanley  nimirum  tumorem 
Jodo  localiter  adhibito  nonnihil  quondam  diminutum  esse 
dicit.  Tamen  difficile  est  intellectu,  quemadmodum  remc- 
dium  illud  quippe  summum  tantum  tumorem  movens,  caussam 
mali  tollere  possit.  Et  hercle  malum  illo  quidem  modo  accu- 
rate  deletum  non  est.  Certe  non  addidit  auctor,  an  tumor 
postea  non  iterum  auctus  sit,  „A  female,  aged  twenty-eight, 
was  admitted  into  St.  Bartholomew's-Hospital,  with  a  round 
tumour,  the  size  of  a  hazel-nut,  projecting  from  the  front 
of  the  superior  maxillary  bone,  just  above  the  sockets  of 
the  canine  and  bicuspid  tceth;  it  was  free  from  pain,  had 
been  growing  many  months  and  was  still  increasing.  For 
the  purpose  of  ascertaining  the  nature  of  the  tumour,  I  pier- 
ced  it  with  a  grooved  needle  from  the  inside  of  the  mouth. 
The  sensation  attendant  on  the  passage  of  the  instrument 
through  the  tumour  assured  me  that  it  was  composed  of 
eartilage,  with  particles  of  bone  dispersed  through  it.  An 
ointment,  containing  first  jodide  of  potassium,  afterwards 
jodine  alone,  was  kept  constantly  applied  to  the  cheek,  and 
during  its  use  the  tumor  slowly  disminished.  At  the  end 
of  a  few  weeks,  when  the  patient  left  the  hospital,  about 
two-thirds  of  the  tumor  had  disappeared."  (Stanley.  Disea- 
ses  of  Bones.  London  1849.  P.  147  —  148.)  —  Contra  si  to- 
tum  tumorem  funditus  exstirpaveris  atque  adeo  omne  os 
aegrotum  resecueris  vel  membrurn  morbo  correptum  totum 
amputaveris,  malum  semper  ita  extingues,  ut  recidiva  non 
timenda  sint.  Ceterum  Diffenbach  de  neoplasmatc  reci- 
dendo,   sua  experientia  nisus,   haec   ipsa   verba  denotat: 

„1.  dass,  wenn  clie  Geschwulst  einen  Auswuchs  an  einem 
Knochen  bildet,  die  Heilung  ohne  Amputation  durch  blosses 
Absagen  cler  hypertrophischen  Hervorragung  vollstandig  er- 
reicht  werden  kann;  2.  dass,  wenn  der  Knochen  in  seiner 
ganzen  Dicke  in  Enchondrom  umgewandelt  ist,  durch  Ab- 
tragen  der  ubprfliissigen  Masse  und  clen  darauf  folgenclen 
Entziindungsprocess  Verdichtung  des  aufgelockerten  Gewebes 
und  Riickbddung  zur  Knochen -Formation  erlangt  werden 
kann."  —  Cujus  rei  documentum  insignis  illa  Dieffenbacliii 
sanatio  est  commemoranda,  quum  is  permagnum  quoddam 
maxillae  inferioris  enchondroma  operatione  pluries  repetita, 
ut  modo  semper  parti  formam  maxillae  exprimenti  parceret, 
funditus  sustulit  nullamque  recidivam  est  expertus.  Labo- 
rabat  enim  illo  modo  puella  XIV.  annorum,  quae  in  tota 
maxilla  inferiore,  exceptis,  quae  intactae  manserant,  partibus 
condyloideis,  maximo  enchondromate  in  medium  pectus  de- 
pendente  capitisque  infantis  magnituclinem  praebente  graviter 
vexata  fuerat.  Hunc  tumorein  DiefTenbach  in  tres  partes 
divisum  ita  aggressus  est,  ut,  duobus  semper  vel  tribus  men- 
sibus  interjectis,  primam  sinistram,  tum  mediam,  ultimam  dex- 
tram  partem  usque  ad  formam  maxillae  resecans  exstirparet. 
Jam  reliquum  enchondroma  mota  inflammatione  paullatim 
densabatur  atque  in  os  normale  mutabatur.  (Dieffenbach, 
Operative  Chirurgie.  Leipzig  1848,  Vol.  II.  P.  62). 


Finienti  mihi  hanc  dissertationis  partem  jam  de  enchon- 
dromate  cum  aliis  tumoribus  juncto  pauca  dicenda  sunt. 
Saepissime  in  partibus  mollibus,  ut  testiculis,  enchondroma 
simul  cum  carcinomate,  polypo  etc.  invenitur.  De  natura 
autem  et  structura  horum  tumorum  conjunctorum  pauea  ad- 
huc  cognita  sunt.  Plerumque  structura  neoplasmatum  sic 
sibi  junctorum  areolaris  est,  et  materia  enchondromatica 
maculas  altera  substantia  formatas  explet.  Haud  raro  etiam 
utrumque  neoplasma  videtur  initio  separatim  luxuriatum  esse, 
ut  ea  longius  effusa  quasi  sibi  occurrerent.  Nec  vero  de 
crescentibus  his  connexis  tumoribus,  nec  de  conditionibus 
ejus  rei  plura  vel  certiora  cognovimus.  Generatim  quidem 
haec  neoplasmata  transitu  particulari  elementisque  telarum 
alterius  tumoris  in  altera  mutatis  effecta  esse  videntur.  Certe 
non  sit,  cur  tali  opinioni  adversemur.  Sicut  enim  telae  nor- 
males  nonnunquam  histologicam  suam  naturam  deserentes 
alienas  formas  sectantur,  neoplasmata  etiam,  quae  patholo- 
gica  dicuntur,  eadem  utuntur  ratione.  Tumque  inter  novissi- 
mam  speciem  et  neoplasma  primitivuin  eadem  est  fortasse 
ratio,  quae  inter  neoplasma  primitivum  et  telam,  ex  qua 
ortum  est. 

Sequuntur  aliquot  enchondromatum  cum  aliis  neoplas- 
matis  conjunctorum  exempla: 

Enchondroma  aliquod  vertebrarum  lumbarium  cum  tu- 
more  medullari  connexum  observatur  in  Museo  „of  the  Royal 
College  of  Surgeons  of  England":  „Section  of  a  tumour, 
thiiteen  pounds  in  weight,  which  grew  in  front  of  the  lum- 
bar  vertebrae  of  a  soldier  thirty-seven  years  old.  It  was 
loosely  connected  with  the  vertebrae  by  its  investing  fibro- 
cellular  tissue.  It  surrounded  the  aorta,  and  the  inferior 
cava  and  iliac  veins;  the  veins  were  compressed  and  filled 
by  coagula.    It  was  of  an  oval  form,  lobulated,  sixteen  in- 

ches  long,  and  about  six  inches  wide.  Half  the  tumour  was 
composed  of  a  soft,  pulpy  and  flocculent,  medullary  sub- 
stance,  of  a  brownish  colour.  A  small  portion  of  this  is 
preserved,  and  hangs  in  long  ant  loose  shreds.  The  other 
half  of  the  tumour,  including  the  greater  part  of  that 
which  is  preserved,  consisted  of  nodules  of  cartilage  of  va- 
rious  forms  rounded,  oval,  elongated,  or  quite  irregular  and 
from  one-fourth  to  three^fourths  of  an  inch  in  diameter. 
These  are  invested  and  held  together  by  layers  of  fibro- 
cellular  tissue.  They  have  both  the  obvious  and  the  mi- 
croscopic  characters  of  foetal  cartilage.  In  the  centres  of 
some  of  the  nodules  of  cartilage  there  are  small  portions  of 
cancellous  bone,  like  the  points  of  ossification  of  the  foetal 
skeleton ;  the  centres  of  others  are  rather  softened.  The  li- 
mit  between  the  cartilaginous  and  the  medullary  part  of  the 
tumour  is  well  marked ;  and  although  they  are  in  close  con- 
taet,  there  is  no  appearance  of  any  eonditions  intermediate 
between  them,  as  if  the  one  had  degenerated  into  the 
other."  — . 

Qui  idem  apparatus  aliud  quoque  glandulae  parotidis 
enchondroma  praebet:  „Section  of  an  oval  tumour,  about 
three  inches  long,  removed  from  the  surface  of  the  parotid 
gland.  The  upper  part  of  the  tumour  consists  of  cartilage 
arranged  in  nodules  imperfected  partitioned  from  each  other. 
The  lower  half  of  the  tumour  is  composed  of  a  soft,  fila- 
mentous,  shreddy  substance,  which  had  a  pale  pinkish  hue, 
and  the  general  aspect  of  a  medullary  tumour.  There  is 
no  distinct  line  of  a  boundary  between  the  two  substanees; 
they  are  mingled  at  their  contiguous  borders,  so  as  to  form 
one  mass  enveloped  by  a  single  fibro-eellular  capsule.u  — 

Itemque  enchondroma  quoddam  cum  polypo  narium  con- 
junctum:  „Section  of  a  boy's  head,  displaying  the  left  nasal 
fossa,  from  which  a  polypus  was  removed.  The  blood- 
vessels  are  minutely  injected.  In  the  place  where  the  poly- 
pus  grew,  near  the  posterior  aperture  of  the  nasal  fossa, 
there  is  a  round  and  deep  hollow,  bounded  externally  by 
the  expanded  wall  of  the  nose,  and  anteriorly  by  a  promi- 
nent  fold  of  mucous  membrane,  which  stands  vertically 

across  the  floor  of  the  nostril.  The  inferior  spongy  bone 
has  been  pushed  out  of  its  place,  and  its  posterior  half  is 
not  traceable.  On  the  lower  margin  of  its  anterior  half, 
a  small  soft  polypus  is  attached  by  a  slender  pedicle,  and 
covered  with  a  very  vascular  prolongation  of  the  mucous 
membrane.  A  similar,  but  smaller,  polypus  is  attached, 
above  that  just  described,  to  the  lower  and  anterior  margin 
of  the  middle  spongy  bone.  The  cells  of  the  ethmoid  bone 
appear  to  be  completely  filled  with  a  firm,  elastic,  pale,  and 
semi-transparent  substance  like  foetal  cartilage:  a  mass  of 
which  projects  forwards  in  a  round  tumour  into  the  upper 
part  of  the  nasal  fossa.  The  section  of  this  growth,  which 
is  shown  in  the  preparation,  closely  resembles  one  of  a  car- 
tilaginous  tumour." 

Numeri  his  praeparatis  sunt  in  catalogo  207,  207a,  2199. 
—  Denique  commemoro  enchondroma  illud  tibiae  involucro 
osseo  carens  ac  jam  a  Muellero  observatum,  quod  in  Museo 
nosocomii  St.  Bartholomaei  Londini  conservatur  ac  sic  (No. 
41)  describitur:  „Section  of  a  Tibia  and  of  a  large  Tumour 
which  has  formed  around  its  upper  third.  One  half  of  the 
tumour,  the  vessels  of  which  have  freely  received  the  in- 
jection,  is  of  a  soft,  fleshy,  vascular  texture.  The  other 
half,  into  wrhich  the  injection  has  not  so  freely  penetrated, 
consists  of  a  mixture  of  cartilaginous  and  osseous  inatter, 
the  cartilage  being  arranged  in  nodules,  'and  exactly  resem- 
bling  that  of  the  foetal  skeleton.  The  morbid  growth  is 
very  closely  connected  with  the  periosteum  in  the  whole 
circumference  of  the  tibia,  aud  at  the  upper  part  the  osse- 
ous  portion  of  the  tumour  is  consolidatcd  with  the  bone. 
The  internal  part  of  the  tibia  is  sound."  — 

Praetermitto  reliqua  jam  a  Virchow  aliisque  identidem 
de  hac  re  notata.  — 


De  enchondromate  glandulae  submaxil- 
laris  quodam  observationes. 

,  7&  t 

Postquam  sic,  quae  adhuc  de  enchondromate  cognita 
sunt,  breviter  enarravimus,  jam  referemus,  quae  ipsi  duorum 
exemplorum  contemplatione  usi,  observavimus. 

Alterum  glandulae  submaxillaris  enchondroma  per  totum 
glandulae  submaxillaris  circuitum  erat  extensum  et  35,  566 
gramm.  pondus  habebat.  Forma  erat  fere  ovi  gallinacei,  fini- 
bus  imparibus,  ut  alter  altero  esset  obtusior.  Habebat  autem 
centimetr.  longitudinem  5%,  latitudinem  4,  altitudinem  3%. 
Consistentia  erat  satis  solida,  quae  digito  prementi  vix  ce- 
deret.  Interiores  autem  partes  passim  ossificatae  acui  im- 
missae  fortiter  cum  stridore  quodam  resistebant.  Toti  tumo- 
ris  ambitui  involucrum  telae  conjunctivae  firmius  erat  circum- 
datum,  quo  remoto  neoplasma  libere  patebat.  Substantiae 
neoplasma  formantis  praeter  telam  illam  nudis  oculis  haec 
poteram  lucide  discernere:  substantia  hyalina  perpetue  con- 
tinens,  pellucens,  subalba  vel  subcaerulea  per  totum  spatium 
pariter  erat  divisa  maximamque  ejus  partem  explebat.  Hanc 
quasi  penetrabant  frequentes  lacunae,  reticulate  divisae  pari- 
terque  per  totam  substantiam  diffusae,  quae  invicem  inter 
se  conjunctae  perfectum  cavernularum  systema  praebebant, 
partim  liquore  molli,  flavo,  sub  premente  digito  diffluenti, 
gelatinoso  vel  corneo  repletum.  Praeterea  autem  in  sub- 
stantia  hyalina  crebrae  osseae  partes  quasi  insulae  erant 
dispersae,  quae  cultro  sectae  partim  friabantur  vel  dilabe- 
bantur.  Eae  partes,  quum  toti  neoplasmati  injunctae  essent, 
tum  in  peripheria  potissimum  prope  involucrum  telae  cellu- 
losae  videbantur.    Vasa  certo  non  internosceres. 

Ceterum  praeparatum  illud  jam  plures  per  annos  spiritu 
vini  servatum  fuerat,  quare,  ut  aptius  fi eret,  quod  microsco- 
pio  inspiceretur,  dissectum  atque  acido  muriatico  (10%)  su- 
perinfusum  quatuor  vel  sex  horas  in  eo  servatum  est.  Quo 
facto  salia  terrena  amota  sunt,  quae  impediverant,  quominus 
sectiones  satis  subtiles  fierent.  Adipis  grana  frequentia  iden- 
tidem  cum  aethere  sulphurico  cocta  itaque  remota  sunt. 
Denique  ut  singulae  sectiones  clariores  aut  obscuriores  vide- 
rentur,  pro  ratione  rei  aut  cali  caustico  (10%)  vel  acido 
acetico  concentrato,  aut  tinctura  Jodi  commiscebantur.  Ce- 
terum  maxima  pars  tumoris  ad  sectiones  quam  tenuissimas 
reddendas  siccata  est,  quo  id  quoque  efFectum  est,  ut  liquor 
ille  lacunarum,  de  quibus  supra  diximus,  lentus,  gelatinosus 
et  microscopii  usui  saepe  resistens,  depelleretur. 

Ut  praeparata  adhibenda  quam  plurima  simul  vel  omnia 
naturae  suae  elementa  complecterentur,  neoplasma  a  peri- 
pheria  una  cum  involucro  telae  conjunctivae,  quod  etiam  ossi- 
ficatas  partes  praebebat  plurimas,  ad  perpendiculum  in  crassi- 
tudinem  persectum  est.  Quo  facto  haec  figura  microscopio 
ostendebaturi  proxime  involucrum  telae  conjunctivae  unain 
vel  duas  lineas  latum  et  specie  magis  striata  excellens  ubique 
tela  hyalina  cartilaginea  latitudine  maxime  varia  patebat. 
Quae  tela  totam  normalis  hyalinae  cartilaginis  naturam  prae- 
bebat.  Corpuscula  cartilaginea,  variante  inter  0,06"'  et  0,03'" 
magnitudine,  aquabiliter  nec  majoribus  acervis  aggregata  per 
substantiam  intercellularem  plane  perfectam  divisa  erant. 
Figura  erant  varia,  ut  saepissime  quidem  subrotunda,  vel 
quasi  ex  globo  secta  viderentur,  cellulis  cartilagineis  plus 
minus  in  cavo  cartilagineo  corrugatis :  simulque  nobis  iden- 
tidem  copia  facta  est  noti  illius  phaenomeni  annuliformis 
observandi,  quod  interdum  corpusculum  cartilagineum  cingens 
conspicitur,  atque  a  Kolliker  aliisque  membrana  cellularis 
spissata  esse  credebatur,  quod  vero,  nisi  oculis  nostris  falli- 
mur,  sola  optica  imago  interni  parietis  cavi  cartilaginei  ha- 
bendum  est.  Praeter  illam,  qualis  plerumque  solet  esse, 
figuram  subrotundam,  passim,  prope  involucrum  praecipue 
telae  conjunctivae,  corpuscula  cartilaginea  singulari  fusi 
forma  cernebamus.     Sed    quum  in  sectionibus  per  alias 

directiones  factis  figurae  corpusculorum  cartilagineorum  el- 
lipticae  magis  vel  circulares  apparerent,  corpuscula  hic  valde 
depressa  esse  sentiebamus,  ut  superficies  eorum  a  superficie 
enchondj-omatis  paribus  intervallis  distantes,  quoniam  ad  per- 
pendiculum  sectae  erant,  singularem  illam  fusi  formam  prae- 
berent.  Deinde  nobis  licuit,  corpuscula  illa  cartilaginea 
stellarum  speciem  habentia  observare,  quae  jam  Virchow  in 
enchondromate  quarti  digiti  Virceburgi  conservato  ac  jam 
pridem  ab  A.  Schaffner  disquisito  indagavit.  Sunt  autem  ea, 
quamquam  tela  omni  ossificationis  vestigio  caret,  tamen  os- 
seis  corpusculis  simillima.  Nec  vero  anastomosin  processuum 
radialium,  propter  quam  Virchow  haec  corpuscula  cellulis 
gangliacis  stellarum  modo  divisis  simillima  esse  dicit,  accu- 
rate  videre  nobis  licuit,  nec  lacunam  eodem  auctore  saepe 
inter  corpuscula  et  substantiam  intercellularem  remanentem 
et  cavo  fortasse  cartilaginis,  cellula  cartilaginea  partim  cor- 
rugata,  effeetam.  Queckett  eadem  corpora  in  enchondromate 
phalangum  manus  Musei  Hunteriani  invenit  atque  decripsit: 
itemque  Miiller  et  Vogel  ea  commemorant  (Pathol.  Anatomie, 
Leipzig  1845,  Th.  I.  p.  194.)  —  Extra  enchondroma  Berg- 
maiin,  ut  supra  jam  diximus,  in  cartilaginibus  capitis  loli- 
ginis  normalia  ea  reperit.  (Disquis.  microsc.  de  cartilaginibus, 
Dorpat  1851.) 

Altius  tibi  in  disquisitione  microscopica  a  peripheria  in 
medium  segmentum  penetranti  species  offertur  dupliciter  mu- 
tata,  sive  ad  partes  enchondromatis  ossificatas  pervenisti, 
sive  partes  cartilagineas  quidem,  sed  jam  mollitas  adspicis. 

Mollitarum  enim  partium  tela  hyalina  cartilaginea  quum 
fere  normalis  videretur,  ut  modo  minuta  minusque  aggregata 
essent  corpuscula,  tamen  plurimis  locis  frequentibus  lacunis 
circularibus  seu  ellipticis  perfringebatur,  quas  dissecta  pluri- 
morum  canalium  anastomosi  sibi  invicem  junctorum  et  telam 
cartilagineam  hyalinam  penetrantium  lumina  esse  facile  in- 
telligebamus :  canales  autem  saepius  in  longitudinem  fissi 
aperte  patebant.  Hic  igitur  parvo  spatio  idem  systema  la- 
cunarum  se  praebebat  quod  magno  spatio  jam  nudis  oculis 
cerni  potuerat.  Passim  eae  lacunae  frequentissimae  erant, 
ut  praeparato  fere  cribri  speciem  darent,  passim  singuli  ma- 

jores  canales  vario  circuitu  per  telam  hyalinam  efFundeban- 
tur.  Tela  proxime  margines  canalis  sic  in  longitudinem 
spissi  colore  fusco  tincta  (eadem  fere  intensitate,  quam 
tinctura  Jodi  telae  immissa  eflicit)  et  plus  minus  striata  vide- 
batur.  Idem  color  subfuscus  ctiam  circa  lumina  canalium 
persecta  apparebat.  Corpuscula  cartilaginea  in  his  partibus 
lucide  internosci  non  poterant.  Contra  permulta  grana  adi- 
pis,  aut  circum  aut  proxime  parietes  canalium,  aggregata  sin- 
gulaque  conspiciebantur,  iisdemque  locis  multae  molecularum 
calcis  complexiones  erant  depositae.  Ambae  partes  facile 
internosci  poterant.  Nam  praeterquam  quod  calcis  molecu- 
las  nigricantes  magis  et  plerumque  granis  adipis  minores 
acriusque  circumscriptas  sentiebamus,  ea  quoque  nota  bene 
utebamur,  ut  praeparatum  acido  muriatico  perfunderemus  vel 
cum  aethere  sulphurico  coqueremus.  Praeterea  autem  in  la- 
cunis  plus  minus  substantiae  cujusdam  subtiliter  granatae, 
subfuscae,  inveniebatur,  quae  neque  cum  aethere  cocta,  neque 
acido  muriatico  perfusa  poterat  removeri,  et  quae  residuum 
massae  illius  gelatinosae  lacunas  recentium  praeparatorum 
explentis  et  siccato  enchondromate  maximam  partem  remotae 
videtur  esse  habenda.  Ipsa  tela  hyalina  cartilaginea  in  par- 
tibus,  quas  lacunis  canalibusque  imbutas  descripsimus,  non 
plane  integra  manserat.  Nara  quum  proxime  lacunas  et  ca- 
nales  varietates,  quas  supra  narravi,  exhiberet,  tum  etiam 
ultra  canales  obscure  striatam  et  singulari  vitrea  specie  ca- 
rentem  se  praebebat,  ut  partim  cartilagini  fibrosae  una  si- 
millima  esset.  Cellulae  cartilagineae  praecipue  in  his  parti- 
bus  corrugatae  erant  et  contabuerant.  Praeterea  passim  te- 
nues  striae  fuscae,  figura  fere  ramosa  interdum  etiam  reticu- 
lata  per  telam  erant  traductae,  depositiones  autem  adipis 
saliumve  terrenorum,  vel  lacunae  in  iis  non  inveniebantur, 
raraque  tantum  corpuscula  cartilaginea  lineas  fusiformes 
praebentia  ibi  cognoscebantur. 

Vix  dubium  est,  quin  hic  processus  emollitionis  cartila- 
ginis  hyalinae  sit.  Primum  enim  substantia  intercellularis 
fusco  colore  tincta  posteaque  striata,  dein  cellulae  cartila- 
gineae  simul  corrugatae,  frequens  denique  lacunarum  et  ca- 
vernularum  formatio  diversas  hujus  processus  periodos  satis 

significant.  Qua  in  re  tantum  mirum  est  quod,  mollitio,  ut 
adhuc  in  omnibus  enchondromatis  observatum  est,  non  a 
centro  tumoris  incepit  unumque  cavum  majus  effecit,  sed 
singulis  potius  partibus  per  totum  neoplasma  diffusa,  systema 
illud  cavorum  et  canalium  genuit:  quam  ob  rem,  ut  jam 
supra  declaravi,  proxime  fines  enchondromatis  antea  de- 
scriptos,  cartilago  nunc  emollitione,  nunc  ossificatione  capta 
inveniebatur.  A^asa  hic  reperiri  non  potuerunt,  quamquam 
saepe  mirabile  videtur,  quomodo  viae,  quibus  emollitio  pro- 
greditur,  ramosam  vasorum  formam  praebeant. 

De  processu  emollitionis  ex  segmentis  hujus  enchon- 
dromatis,  haec  potuerunt  deduci.  Substantia  cartilaginea 
lineis  subtilibus,  quae  microscopio  tantum  videri  possent, 
reticulate  divisis,  striari  coepta  est,  dum  corpuscula  cartila- 
ginea  in  substantia  cellulari  corrugantur.  Postea  lineae  sub- 
tiles  in  latitudinem  augebantur,  mediaeque  partes  iis  inclu- 
sae  aut  in  massam  gelatinosam  mutabantur,  aut  totae  con- 
sumebantur,  ut  lacunis  sic  effectis  alia  massa  gelatinosa  un- 
dique  posset  cumulari.  Eodemque  tempore  in  lacunis  adeps 
vel  granula  cumulive  calcis  secernebantur.  Re  ita  proce- 
dente,  etiam  finitima  tela  cartilaginea ,  quamvis  normalis 
videretur,  non  ita  integra  manebat.  Semper  enim  granula 
vel  cumuli  calcis  ibi  inveniebantur.  Quorum  pars  libera  in 
summo  tantum  segmento  jacebat,  pars  cavernis  cartilagineis 
inclusa  erat  atque  eas  plane  aut  partim  explebat.  Liberis 
autem  in  summo  segmento  granulis,  saepe  ipsum  corpusculum 
cartilagineum  videbatur  calcinatum  esse:  quod,  quoniam  liaud 
raro  juxta  corpuscula  cartilaginea  grana  calcis  internosci 
poterant,  nulio  modo  concedi  poterat.  Sed  etiam,  quum 
granula  illa  cavum  cartilagineum  totum  videbantur  explere, 
ut  corpuscula  cartilaginea  cerni  nequirent,  adhibito  aceto 
muriatico  facile  nobis  persuadebamus,  corpusculum  cartilagi- 
neum,  tectum  modo,  aut  juxta  cumulum  calcis  paullatim  eva- 
nescentem,  aut  sub  eo,  clare  apparere.  Ampliores  cumuli 
calcis  haud  raro  medium  locum  obscuriorem  praebebant  ut 
species  fere  cellulae  nucleo  praeditae  similes  existeret. 

Juxta  locos  emollitione  jam  captos,  quin  etiam  saepe 
proxime  eos  frequentes  partes  ossificatas  cernebamus.  Quae 

partes  aut  modo  coeptae  erant  ossificari,  aut  jam  perfectam 
substantiae  osseae*),  et  spongiosae  quidem,  speciem  praebe- 
bant.  In  partibus  autem,  quae  modo  ossescebant,  omnia  ea 
hujus  processus  signa  observabamus,  quae  novissime  Brandt 
(Diss.  de  ossific.  processu,  Dorpat  1852)  tam  praeclare  de- 
scripsit.  —  Corpuscula  cartilaginea  prope  locum  ossificatio- 
nis  ambitu  crescebant  et  plerumque,  quamquam  difficilius  erat 
cognitu,  acervos  formabant.  Et  haec  quidem  ossificationis 
ratio  cum  illa  maxime  ratione  congruebat,  quam  Brandt  in 
nucleo  osseo  ,,inter  ambos  condylos  epiphysis  femoris  in- 
fantis  neonati  (P.  25)"  retulit.  Deinde  circa  multa  corpora 
cartilaginea  phaenomenon  annuliforme,  colore  lente  ravo, 
post  acidum  muriaticum  adhibitum  splendore  glaciali  ful- 
gens,  conspiciebatur,  quod  incrustatione  salium  terrenorura 
circa  parietem  cavi  cartilaginei  efFectum  erat.  Inde  „capsu- 
lae  osseae"  Brandtii  formabantur.  Quarum  paries  osseus, 
ut  sectiones  subtiliores  demonstrabant,  tenuissimus  erat,  sed 
propter  lucem  ex  superficie  ejus  reflexam  formam  annuli 
fulgentis  plus  minus  crassi  praebebat. 

Progrediens  ossificatio  dupliciter  indicabatur.  Quibus- 
dam  enim  regionibus  corpuscula  cartilaginea  in  capsula  ossea 
evanuerant,  et  cavum  massae  grumosae,  granula  adipis  con- 
tinentis,  plena  cerriebatur.  Capsula  ossea  sic  mutata  „cavum 
medullare  primarium"  se  offerebat:  massa,  quae  inerat,  gru- 
mosa,  medulla  erat,  cujus  cellulae  vero  ex  praeparato,  quod 
tractabamus,  cognosci  non  poterant.  Nisi  corpuscula  carti- 
laginea  jam  antea  in  acervos  conjuncta  fuerant,  tamen  con- 
stanter  erat  mirandum,  quod  cava  medullaria  primaria  saepe 
sibi  arctius  apposita  et  jamjam  inter  se  confusa  „cava  illa 


*)  Ad  ea,  quae  hic  de  ossificatione  notamus,  recte  intelligenda  necesse 
est  repetere,  quomodo  jam  Reichert  et  Brandt  inter  substantiam  osseam  et  telam 
osseam  discreverint.  Telam  enim  osseam  eam  dicimus  telam  histologicam, 
quae  una  cum  aliis  telis,  vasis,  nervis  etc,  substantiam  osseam  format.  Tela 
igitur  ossea  compacta  et  spongiosa  non  debet  cum  substantia  ossea  compaeta 
et  spongiosa  ossis  ipsius  confundi.  Substantia  enim  ossea  coHipacta  aut  spon- 
giosa  simul  tela  ossea  compacta  et  spongiosa  contineri  solet.  (cf.  Muller's  Ar- 
chiv  1853,  p.  54.) 

Brandtii  medullaria  primaria  aggregata"  formabat,  in  spatio 
autem  his  acervis  cavorum  medullanum  primariorum  inter- 
jecto  substantia  fundamentalis  aucta  videbatur.  In  subtili- 
bus  segmentis  enchondromatis,  partim  antea  salibus  terrenis 
liberatis,  cava  illa  medullaria  lacunae  tantum  telae  hyalinae 
apparebant,  quae  lacunae  marginibus  sinuosis  circumdatae 
interduin  a  convexis  eorum  angulis  tenues  lamellas  osseas 
in  interiorem  lacunam  porrigebant.  Marginibus  seu  lamellis 
ipsis  lineamenta  erant  fortiter  fulgentia  aut  partim  obscura, 
quae  nunc  tenuissima,  nunc  propter  lucem  a  planis  parie- 
tum  reflexam  latiora  se  ofierebaut.  Est  autem  haec  micros- 
copii  imago  eodcm  modo  interpretanda ,  quo  prior  illa  cap- 
sularum  ossearum:  hic  enim,  ut  commutationes  corporum 
cartilagineorum  omittamus,  eandem  traetabamus  lamellam  osse- 
am,  quae  orientibus  capsulis  osseis  formata  erat.  Tamen  ex 
segmentis  tam  subtilibus  non  debet  concludi,  cava  medul- 
laria  primaria  aggregata,  septis,  qui  singula  cava  medullaria 
primaria  secluserant,  corrugatis,  jam  in  cava  medullaria  se- 
cundaria  commutata  fuisse.  Nam  in  crassioribus  segmentis 
lacunae  etiam  per  septa  favorum  modo  erant  trajectae,  unde 
sequitur,  subtiha  septorum  reticula  sectionibus  magis  te- 
nuibus  factis  deleta  esse. 

Quum  igitur  tam  difficile  esset,  sectioncs  disquisitionibus 
microscopicis  idoneas  non  laceratas  efficere,  non  potui  diju- 
dicare,  num  secundaria  quoque  cava  medullaria  in  enchondro- 
mate,  quod  ego  observavi,  revera  exstitissent.  Semper  enim 
poterat  dubitari,  an  subtiles  lamellae  osseae  lacunarum  illa- 
rum  non  temere  dirutae  essent.  Nihilominus  alia  de  caussa 
mihi  videtur  dubium  esse,  num  secundaria  cava  medullaria 
fuerint  formata.  Plerumque  enim  simul  cum  cavis  medulla- 
laribus  secundariis  etiam  vasa  formari  solent.  Ut  vero  jam 
supra  notavi,  vasa  in  interiore  enchondromate  non  potuerunt 
inveniri,  quare  ne  cava  quidem  medullaria  secundaria  for- 
mata  sint. 

Contra  attentione  nostra  dignissima  sunt  quae  videntur, 
sive  capsulae  osseae  in  „Glomerulos  osseos"  Brandtii,  sive  in 
„cellulas  osseas"  Koellikeri  convertuntur.  Capsulae  enim  os- 
seae,  auctore  Brandt,  aut  in  cava  medullaria  primaria  ver- 

tuntur,  aut  in  elementa  telae  osseae  histologicae  compactae 
commutantur.  Tum  autem  depositio  salium  terrenorum, 
cum  diminuta  et  mutata  corpusculi  curtilaginei  forma,  primo 
ad  interius  cavum  cartilagineum  versus,  deinde  etiam  ad  ex- 
terius,  a  capsula  ossea  primaria  magis  magique  progreditur. 
Capsulam  osseam  ita  mutatam  Kolliker  „cellulam  osseam" 
Brandt  „glomerulum  osseum"  nominaverunt.  Corpusculum 
igitur  cartilagineum,  quod  formam  stellae  plus  minus  prae 
se  fert,  cuin  cavo  glomeruli  accommodate  formato,  „corpus- 
culum  osseum"  iactum  est.  —  Phaenomenorum  huc  perti- 
nentium  omnia  genera  in  enchondromate  nostro  bene  pote- 
rant  observari,  omittoque  referre  singula,  quippe  quae  jam 
Brandt  accuratissime  tradiderit.  Tantum  addam,  ambitum 
centralis  partis  pro  magnitudine  corpuseuloruin  cartilagineo- 
rum  initio  majorem  esse,  radialesque  ejus  processus  .  saepe 
brevissimos  cerni.  Glomeruli  sic  formari  coepti  passim  sin- 
guli,  sed  bini  quoque  et  terni  in  substautia  fundamentali  car- 
tilaginis  ossificandae  inter  cava  medullaria  reperiebantur.  Ple- 
rumque  prope  cava  medullaria  se  tenebant,  ut  aucti  cum  la- 
mella  ossea  ea  cava  cingente  confluerent.  Quare,  si  quae 
loca  etiam  magis  ossificata  erant,  cava  medullaria  partim  aut 
toto  circuitu  margine  telae  osseae  compactae  circumdata 
erant.  Initio  quidem  inter  cava  medullaria,  quae  tela  com- 
pacta  ossea  sic  eincta  erant,  massa  cartilaginea  hyalina  non- 
duin  ossificata  adest,  (quae  „spatia  interglobuiaria"  nominan- 
tur)  scd  postea  et  ipsa  explentur.  Denique  id  quoque  no- 
tandum  est,  quod  etiam  in  substantia  ossea  vel  maxime  os- 
sificata  substantia  intercellularis  ordine  parallelo  striata  non 
erat,  sed  sub  microscopio  granulatam  potius  speciem  prae- 
bebat. 

Sentimus  igitur,  ossificationem  a  me  observatam  unam 
simillimam  esse  normali  ossificationis  rationi,  qualis  in  thy- 
reoidea  potissimum  eartilagine  aliisque  cartilaginibus  hyali- 
nis  constanter  ossescentibus  apparet.  —  De  enchondromatis 
ossificatione  alii  auctores  aliud  censuerunt.  Quum  autem 
longum  sit,  omnia,  quae  de  hac  re  observata  sunt,  referre, 
Rokitanskyi  tantum  opinionem,  quippe  omnium  novissimam, 
commemoro.    Eo  autem  auctore  praeter  ossificationem  nor- 

malem  duo  insuper  genera  ossificationis  in  enchondromate 
inveniuntur,  quae  has  texturae  diversitates  efficiuut. 

„Das  eine  Mal  ist  es  ein  ausserordentlich  dichter,  harter, 
elfenbeinartiger  Knochen,  die  Knochenkorperchen  darin  sind 
gross,  mit  sehr  wenigen  und  sehr  kurzen  Strahlen  versehen, 
ihre  Stellung  ungeordnet,  die  lamellose  Textur  fehlt,  Mark- 
kanale  sparlich.  Das  andere  Mal  ist  das  verknocherte  E. 
eine  mattweisse,  sehr  dichte,  jedoch  broekliche,  auf  dem 
Bruche  grobkornige  Knochenmasse.  Die  Knochenkorperchen 
sind  grosse,  bis  zu  l/10  Mill.  und  dariiber  betragende,  dem 
Volumen  der  Knorpelzelle  gleiche,  plumpe,  runde,  ovale 
Korper  ohne  Strahlen,  die  Grundmasse  zeigt  ein  blattriges 
Gefiige  oder  auch  in  grosseren  Strecken  eine  kornige  (kuge- 
lige)  Sonderung,  Markkanale  fehlen."  —  (Lehrbuch  der  pa- 
thologischen  Anatomie.  3.  Auflage.  Wien  1855.  Bd.  I.  P. 
175—176).  — 

Atqui,  quum  id  sequerer  principium,  in  omnibus  neo- 
plasmatis,  dummodo  organica  essmt  nec  partes  detritas  vel 
amorphe  depositas  continerent,  easdem  leges  valere,  quae 
normaliter  observarentur,  facere  non  poteram,  quin  auctori- 
tatem  illius  illustris  anatomi  pathologici  iu  dubitationem  vo- 
carem.  Nam  et  enchondroma,  quod  tractamus,  et  quas  paullo 
infra  referam  observationes ,  mihi  persuadebant,  ossificatio- 
nem  etiam  in  enchondromate  semper  eandem  rationem  sequi, 
quam  Brandt  suadente  Reichertio  in  normali  ossificatione  in- 
dagavit.  Quin  efiam  tanta  est  congruentia  et  tam  certa  rei 
fides,  ut  disquisitio  enchondromatis  optima  ossificationis 
cognoscendae  via  omnibus  possit  commendari.  —  Jam  duo- 
rum  generum  ossificationis ,  Rokitansky  auctore  abnonnium, 
alterum  facile  possumus  normale  interpretari.  Ubi  enim  tela 
medullaris  ossea  oritur,  substantia  intercellularis  saepe  non 
per  strata  disposita,  neque  ordine  parallelo  delineata  animad- 
vertitur.  Major  autem  ambitus  corpusculorum  osseorum  ra- 
diique  parum  extensi  inde  efficiuntur,  quod,  quum  eam  for- 
mam  ineunte  ossificatione  omnium  corpusculorum  osseorura 
communem  esse  supra  demonstravimus,  ossificatio  ad  corpora 
ossea  formanda  nondum  satis  progressa  erat.  Nec  denique 
id  potest  singulare  haberi,  quod  corpuscula  ossea  non  sem- 

per  certo  ordine  composita  sunt,  quippe  quae  res  etiam  nor- 
maliter,  ut  in  nucleo  osseo  condylorum  femoris  infantium  ne- 
onatorum  jam  supra  commemorato,  observari  possit.  De 
altero  abnormi  ossificationis  genere  Robitanskyi  id  fere  cen- 
seam,  granulorum  calcis  acervorumve  depositiones ,  quae,  ut 
antea  commemoravi,  saepe  totum  cavum  cartilagineum  ex- 
plent  atque  nonnunquam  speciem  cellulae  nucleatae  offerunt? 
caussam  fuisse,  cur  Rokitansky  id  singulare  genus  ossifica- 
tionis  existimaret.  Quod  genus,  nisi  tabulis  (NO.  67  et  68) 
libro  Rokitanskyi  additis  fallor,  incrustatio  potius,  quam  vera 
ossificatio  judicandum  est. 

Postquam  sic  de  rebus  morphologicis  hujus  neoplasma- 
tis,  quocumque  modo  poteram,  disserui,  jam  pro  statu  ano- 
tomiae  pathologicae,  quam  nunc  habemus,  quaerendum  et 
statuendum  est,  quae  inter  neoplasma  et  organa  vel  partes 
organicas,  in  quibus  neoplasma  insidet,  similitudines  aut 
dissimilitudines  sint  et  quomodo  fortasse  factae  sint.  Neo- 
plasma  locum  glandulae  submaxillaris  tenet,  quare,  ut  quaes- 
tioni  nostrae  respondeamus,  morphologicas  utriusque  partis 
rationes  conferemus,  qua  in  re,  ut  juste  Reichert  ante  omnia 
postulat,  hi  duo  rei  eonsiderandae  modi  nunquam  debent 
misceri:  sive  texturam  elementorum  telarum  histologicorum, 
sive  structuram  et  qualitatem  partium  organicarum  vel  orga- 
norum  ex  his  elementis  histologicis  formatorum  percontamur. 

Structuram  si  quaerimus,  glandulam  submaxillarem  glan- 
dulam  conglomeratam  videmus  esse,  cujus  naturam  morpho- 
logicam,  quippe  notissimam,  referre  omitto.  Neoplasma  vero 
nullum  jam  glandulosae  structurae  vestigium  ostendit,  sed 
maxime  tela  cartilaginea  hyalina,  involucro  telae  conjuncti- 
vae  cincta,  aliis  locis  emollita,  aliis  ossificata  continetur. 
Fortasse  capsula  enchondromatis,  ex  tela  conjunctiva  con- 
sistens,  cum  involucro  illo  telae  conjunctivae,  etiam  normali 
statu  glandulae  submaxillari  circumdato,  comparari  potest. 
Sed  parenchyma  enchondromatis  nostri  nullam  omnino 
structuram  ostendit.  Quin  etiam  illa  „structura  areolaris" 
deest,  quam  in  aliis  enchondromatis  cartilagine  hyalina  cum 
cartilagine  fibrosa  vasa  ducente  permixta  effici  videmus. 
Vasa  autem  et  cartilago  fibrosa  in  nostro  enchondromate 

non  poterant  inveniri,  et  tantum  propter  cartilaginem  hyali- 
nam  emollitione  detritam  et  dendritice  vel  reticulate  depo- 
sitam  areolaris  structura  videbatur  esse.  Nec  minus  par- 
tes  osseae  cartilagini  hyalinae  infusae,  structuram  si  quaeri- 
mus,  debent  omitti,  quoniam  eae  quoque  partes  vasa  habent 
nulla,  nec  nisi  cartilago  hyalina  histologice  evoluta  judi- 
candae  sunt.  — 

Quod  autem  texturam  attinet,  si  minus  accurate  videmus, 
omissa  capsula  telae  conjunctivae,  ne  elementa  quidem  his- 
tologica  glandulae  submaxillaris  cum  neoplasmate  comparari 
posse  censeamus.  Nam  elementorum  histologicorum,  quibus 
glandula,  omissis  partibus  ^  tela  conjunctiva  formatis,  conti- 
netur,  in  neoplasmate  nullum  reperitur.  Substantiae  conjun- 
ctivae  glandula  submaxillaris  tendineam  maxime  telam  cum 
fibris  elasticis  continebat,  et  in  medio  parenchymate,  ramis 
majoribus  vasorum  et  nervorum  accommodate,  etiam  „telam 
conjunctivam  immaturam"  simul  cum  corpusculis  telae  con- 
junctivae  fusiformibus  copiosius  tenebat.  Contra  neoplasma 
ex  sola  cartilagine  hyalina  interdum  tantum  cartilagini  fibro- 
sae  simili  consistebat.  Sed  postquam  Reichert  propinqui- 
tatem  histologicam,  quae  est  inter  telam  conjunctivam  com- 
munem  telamqne  cartilagineam  demonstravit ,  massam  neo- 
plasmatis  non  jam  a  substantia  conjunctiva  glandulae  subma- 
xillaris  diversam  habere  licet  et  comparando  intelligimus,  in 
neoplasmate  pro  tela  conjunctiva  tendinea  et  immatura,  in 
structuram  glandulosam  formata,  substantiam  hyalinam  car- 
tilagineam  passim  ossificatam  quasi  omni  structura  carentem, 
involucro  telae  conjunctivae,  inclusam  adesse,  quod  involucro 
telae  conjunctivae  glandulae  submaxillaris  respondere  vi- 
deatur. 

Comparatione  igitur  de  ortu  pseudoplasmatis  hoc  primum 
concludimus,  id  non  ad  totam  glandulae  structuram,  sed  ad 
singularem  tantum  ejus  partem  histologicam,  ad  telae  scilicet 
conjunctivae  substrata  pertinere:  dein  id  nobis  persuademus, 
substratum  illud  telae  conjunctivae  non  universum  aut  pro 
structura  luxuriatum  esse,  (ut  sola  hypertrophia  telae  con- 
junctivae  putari  posset),  sed  luxuriem  a  loco  parvo ,  angusto 
substrati  telae  conjunctivae,  quasi  germine  prodisse:  inde 

effusam  ceteras  glandulae  telas  oppressisse,  ut  postremo  totam 
glandulam  deleret,  et  exterioribus  tantum  finibus  involucrum 
telae  conjunetivae  glandulae  submaxillaris  quasi  formam  su- 
meret  —  denique  telam  conjunctivam  luxuriantem  naturam 
histologicam  telae  cai  tilagineae  aceepisse. 

Is  exitus,  quamvis  exiguus  videatur,  tamen  ne  impediat, 
quin  in  neoplasmatis  pathologicis  disquirendis  semper  nor- 
malium  telarum,  ex  quibus  ea  orta  sunt,  rationem  habeamus 
accuratissimam,  quae  methodus  investigationis  in  pseudoplas- 
matis  recenter  orientibus  fructus  satis  bonos  praebebit. 


De  enchondromatis  duobus  e  phalangibus 
pedis  exortis  disquisitio. 


Alteram  disquisitionis  nostrae  materiam  duo  praebebant 
encliondromata  conjuncta,  quae  in  plialangibus  quarti  digiti 
pedis  sinistri  viri  42  annorum  orta  erant. 

Antonius  Biede,  operarius,  42  annos  natus,  die  XII. 
mensis  Februarii  anni  1855  in  stationem  chirurgicam  noso- 
comii  Omnium  Sanctorum,  quod  est  Vratislaviae,  receptus 
erat.  Habebat  in  quarto  digito  pedis  sinistri  duos  tumores 
ad  phalanges  pertinentes,  subrotundos,  densissimos,  nullum 
dolorem  afterentes,  integumentis  exterioribus  obductos:  quo- 
rum  alter  pomi  citrei  forma  et  magnitudine,  ad  primam 
phalangem  pertinens,  articulo,  qui  sanus  manserat  et  flexio- 
nem  extensionemque  permittebat,  cum  osse  metatarsi  con- 
junctus  erat:  alter  minor,  nucis  juglandis  fere  magnitudinem 
exhibens,  ab  altero  tumore  cute  profunde  constricta,  liberri- 
mam  mobilitatem  passivam  concedente,  sejunctus  erat.  Ipsa 
cutis  utriusque  tumoris  sana  erat  atque  in  priore  tantum 
fine  minoris  parvam  excoriationem  ostendebat.  Ceteri  pedis 
digiti,  et  maxime  quidem  medius  consequenter  repressi  erant, 
ut  itio  difficillima  esset.  Ex  anamnesi  cognitum  est,  aegroti 
pedem  anno  1835  equo  calcatum  esse,  unde  duo  tumores 
lente  ac  sine  ullo  dolore  orti  essent.  His  igitur  rebus  con- 
sideratis  diagnosis  enchondromatis  dubia  esse  non  potuit. 
Exarticulatio  phalangum  enchondromatose  corruptarum  ab 
111.  Middeldorpf  chloroformio  adhibito  facta  est,  caput  ossis 
metatarsi,  et  ipsum  enchondromatose  corruptum,  simul  rese- 
ctum  est.  Aegrotus  ratione,  qua  decebat,  antiphlogistica  cu- 
ratus  plane  convaluit  et  die  25.  mensis  Aprilis  e  cura  di- 
missus  est.    Recidiva  non  secuta  est. 

Disquisitione  duorum  tumorum  haec  cognita  sunt:  tumor 
major,  qui  fere  pomi  citrei  exhibebat  formam,  pondus  52,3 
gram.,  longitudinem  5%  cm.,  latitudinein  3%  cm.,  crassitudi- 
nem  2%  cm.,  habebat.  Consistentia  erat,  ut  minor  quoque 
tumor,  satis  solida,  ut  acum  penetrantem  in  ossificatis  in- 
terioribus  partibus  frictio  cum  stridore  quodam  retineret. 
Per  foveam  articuli  sanam,  quae  erat  prope  superficiem,  cum 
capite  articuli  ossis  metatarsi  respondentis  mobiliter  junctus 
fuerat.  Cute  profunde  constricta  sejunctus  erat  a  minore 
tumore,  qui  pondus  habebat  28,0  gr.,  longitudinem  3%  cm., 
latitudinem  2%  cm. ,  altitudinem  1%  cm.  Cutis  tegens  in 
utroque  tumore  excepta  excoriatione,  quam  in  priore  fine 
minoris  tumoris  esse  commemoravi,  sana  erat  et  plica- 
turam  permittebat.  Contra,  remota  cute,  tendinum,  quas  pre- 
mendo  atrophos  factas  esse  apparebat,  nec  in  volari, 
nec  in  dorsali  tumoris  latere  quidquam  certo  cognosci 
poterat.  Ex  sectione  per  longitudinem  tumorum  extrinsecus 
cohaerentium  facta  intelligebatur ,  eos  non  articulo,  cujus 
vice  cutis  illa  constricta  fungi  videbatur,  sed  laxa  tantum 
tela  cellulosa  sibi  affixos  esse.  Ab  articulo  sano  tumoris 
majoris  secundum  plantam  pedis  tenuis  linea  patebat  sub- 
stantiae  corticalis  veteris  ossis  usque  ad  alterum  phalangis 
capitulum,  cujus  maxime  pars  destructa  erat.  Eodem  modo 
in  planta  pedis  tumoris  minoris  parva  linea,  pristinae  sub- 
stantiae  corticalis  cum  residuo  alterius  partis  articularis  re- 
manserat.  In  superiore  autem  parte  secundum  dorsum  pedis 
enchondromatica  duorum  tumorum  massa  posita  erat,  quae 
praeparato  siccato  facillime  a  residuis  veterum  ossium  plane 
solvi  poterat.  Hic  igitur  rarissimum  exemplum  articuli  neo- 
plasmate  enchondromatico  plane  deleti  habemus,  quod  inve- 
niri  quidam  scriptores  negaverunt.  Articulus,  qui  duas  pha- 
langes  enchondromatose  degeneras  junxerat,  luxuriante  de- 
mum  neoplasmate  et  ligamentis  capsularibus  ita  laceratis 
videtur  disjectus  esse,  ut  postea  demum  partes  articulares 
non  jam  anatomice  junctae  absumerentur.  Tamen  id  quo- 
que  mirum  est,  quod  in  duobus  tumoribus,  ad  tres  digiti 
phalanges  pcrtinentibus,  duorum  tantum  phalangum  residua 
inventa  sunt.    Quae  res  duplici  modo  enodari  potest.  Aut 

enim,  quod  veri  multo  dissimilius  est,  una  pbalanx  malo 
progrediente  tota  consumta  est,  aut  aegrotus,  priusquam 
curam  petiit,  crescente  malo,  quod  facillime  evenire  poterat, 
aut  tempore  etiam  priore  tertiam  plialangem  amiserat,  quam- 
quam  de  hac  re  certa  anamnesis  aegre  desideratur.  — • 
Ceterum  sine  dubio  uterque  tumor  cum  involucro  osseo  cre- 
verat,  cujus  involucri  nonnullae  reliquiae  sub  periosteo,  neo- 
plasma  cingente,  lucide  internosci  poterant. 

Structura  et  textura  ipsius  neoplasmatis  hae  erant. 
Praeter  partes  ossificatas,  quas  iterum  infra  commemorabi- 
mus,  jam  nudis  oculis  liae  duae  substantiae  clare  cognosce- 
bantur:  altera  substantia,  subalba  vel  caerulea,  pellucens, 
hyalina  (tela  cartilaginea^  hyalina),  eadem  consistentia  satis 
solida  et  vi  elastica,  quas  normalis  cartilago  byalina  prae 
se  fcrt,  altera  substantia  gelatinosa,  magis  e  ravo  pallens, 
consistentia  paullum  molliore,  quae  substantia,  quum  acrius 
inspiceremus,  fibrocartilagini  similis  videbatur.  Hae  duae 
substantiae  noto  illo  areolari  ordine,  quem  enchondroma 
maxime  praebet,  compositae  erant.  Substantia  fibrocartila- 
ginea  reticulate  formata  et  per  totum  neoplasmatis  circuitum 
aequabiliter  distributa  erat,  in  interstitiis  (areolis)  autem, 
granorum  cannabis  vel  fabae  magnitudinem  praebentibus, 
substantiam  hyalinam,  plane  eam  explentem  atque  etiam  per- 
petue  cohaerentem,  continebat.*)  Cystides  vel  capsulae  plane 
seclusae,  fibrocartilagine  formatae,  quae  massam  hyalinam 
continerent,  nusquam  poterant  animadverti.  —  Tertia  sub- 
stantia  quum  in  fibrosa,  tum  in  hyalina  potissimum  cartila- 
gine,  praeter  residua  pristini  ossis  supra  notata,  frequenter 
insulae  substantiae  osseae  recenter  formatae  erant  inspersae, 
quarum  pars,   ut  partes  osseae  enchondromatis  glandulae 


*)  Areolaris  (alveolaris)  ejus  parenchymatis  structura  dici  solet,  per  quod 
cava  sibi  invicetn  conjuncta  trajiciuntur,  quorum  areae  (Maschenraume)  fluidis 
vei  telarum  neoplasmatum  elementis  explentur.  Eum  autem  usitatissimum  stru- 
cturae  areolaris  sensum,  si  structuram  enchondromatis  areolarem  dicimus,  mi- 
nime  sequimur,  quia,  ut  postea  monstrabimus,  cava  vere  hic  non  adsunt.  Tamen, 
quomam  usu  scriptorum  structura  enchondromatis  areolaris  dici  solet,  eodem 
verbo,  quamvis  false,  usi  sumus. 

subirmxillaris,  sub  cultro  secaute  friabantur  et  exeidebant. 
Passim  jam  nudis  oculis,  sed  clarius  microscopio  simplici 
crassiores  lineae  albae  per  cartilaginem  et  liyalinam  et  fibro- 
sam  penetrantes  cernebantur,  quae  lineae  interdum  etiam 
insulas  osseas  margine  candente  circumscribebant.  Quae 
quum  acrius  disquirerentur,  amorphae  adipis  moleculae.  ap- 
parebant,  totaque  tela  granulis  adipis  densissime  erat  pene- 
trata.  In  substantia  nbrocartilaginea,  maxime  prope  peri- 
pheriam,  clarissime  vasa  poterant  internosci,  quorum  lumina 
dissecta  jam  nudis  oculis  puncta  rubra  cognoscebantur. 
Haematino  ex  iis  imbibito  cartilago  hyalina,  maxime  prope 
vasa,  quamdiu  recens  fuit  praeparatum,  colore  roseo  tincta 
erat.  (v.  supra.) 

Microscopio  structura  areolaris  etiam  lucidius  poterat 
videri.  A  parietibus  enim  majorum  areolarum,  jam  nudo 
oculo  visilibus,  irequentes  rami  fibrocartilaginis  in  internas 
areolas  procedere  et  per  substantiam  hyalinam,  areohs  in- 
clusam,  penetrare  videbantur.  Ceterum  id  aliis  locis  alia  vi 
se  praebebat. 

De  textura  cartilaginis  hyalinae  haec  notanda  sunt: 
In  partibus  cartilaginis  hyalinae  cuti  proximis  histologica 
ejus  natura  fere  congruebat  cum  ea,  quam  partes  cartilagi- 
neae  enchonclromatis  glandulae  submaxillaris  in  eadem  regione 
ostenderant.  Extremae  enim  partes  substantiae  fundamen- 
talis  series  corpusculorum  specie  fusiformi  exhibebant.  Quo 
magis  autem  in  centrum  penetrabamus,  eo  magis  corpuscula 
cartilaginea  rotundis  formis  utebantur,  atque  circulariter  aut 
elliptice  circumscribebantur.  Porro  imago  microscopica  mirum 
in  modum  mutabatur:  corpuscula  enim  cartilaginea  non  jam 
dispersa  jacebant  et  ambitu  magis  magisque  crescebant,  ut 
0,01'"  fere  diametrum  haberent.  Haud  raro  etiam  duphcibus 
lineamentis  cincta  et  acervatim  ita  conjuncta  erant,  ut  sub- 
stantia  fundamentalis  inter  singulos  acervos  clara  et  pellu- 
cida  effunderetur.  In  crassioribus  segmentis  microscopicis 
ea  corpuscula  cartilaginea  acervatim  composita  speciem  stru- 
cturae  areolaris  offerebant,  ut  substantiam  fundamentalem 
quasi  areolas,  acervos  corpusculorum  cartilagineorum  mas- 
sam  explentem  esse  crederes.    Ut  vero  jam  supra  illam  areo- 

laris  structurae  notionem  vituperavi,  quum  parenchyma  car- 
tilagine  fibrosa  hyalinaque  compositum  eo  nomine  dicebatur, 
hie  nibilo  magis  concedem,  verbum  perverse  adhiberi,  ubi 
non  duas  babemus  substantias  histologicas,  quae  invicem 
sibi  appositae  structuram  areolarem  efficiant,  sed  unius  tan- 
tum  substantiae  histologicae,  hyalinae  scilicet  cartilaginis, 
elementa,  quae  nullo  modo  diversa  sunt. 

Corpuscula  sic  acervatim  sibj  juncta  effecerunt,  ut  omnes 
fere  auctores  cellulas  primarias  plus  minus  magnas,  quin 
etiam  ingcntes  vidisse  se  affirmarent,  quae  cellulae  cellularum 
secundariarum  plenae  essent.  Nimirum  in  crassioribus  seg- 
mentis  saepe  illi  corpusculorum  cartilagineorum  acervi  com- 
muni  margine,  qui  membrana  cellulae  primariae  credi  possit, 
cincti  videntur  esse.  Quin  etiam,  quum  reagentibus  chemicis 
(Solutione  Kalii  caustici  10%)  in  segmento  adhibitis  tales 
corpusculorum  cartilagineorum  acervi,  soluta  substantia  fun- 
damentali  inter  eos  jacente,  singuli  excidant,  res  etiam  simi- 
lior  veri  videtur.  Tamen  nullo  modo  concedere  possum, 
hos  acervos  cellulas  primarias  cum  endogenis  cellulis  secun- 
dariis  esse.  Nam  jam  ex  crassioribus  segmentis  intelligere 
licet,  lineam  illam  omnia  corpuseula  cartiiaginea  acervi  cir- 
cumscribentem  nunquam  toto  circuitu  acervi  claram  appa- 
rere.  Ubi  enim  focus  microscopii  mutatur,  ut  aliae  partes 
clariores,  aliae  obscuriores  se  praebeant,  figurae  singulorum 
corpusculorum  per  se  lucide  discernuntur  et  linea  acervum 
cingens  partim  evanescit.  At  vero  imago  microscopica  seg- 
mentorum  quam  subtilissimorum  plane  mutata  cernitur.  Tum 
enim  distincte  apparet,  singula  corpuscula  cartilaginea  acervi 
septis  substantiae  intercellularis  tenuissimis  inter  se  sejungi, 
ut,  si  cellulae  cartilagineae  e  cavis  exciderunt,  subtilis  reti- 
cula  appareat,  singulis  septis  substantiae  intercellularis  for- 
mata,  quae  substantia  cum  substantia  intercellulari  cartila- 
ginis  acervum  cingentis  arcte  cohaeret.  Ex  tali  segmento 
subtili  facile  intelligitur,  majorem  corpusculorum  cartilagi- 
neorum  acervum,  corpusculis  aliquot  arctius  sibi  appositis, 
minoribus  acervulis  contineri.  Nusquam  vero  membrana 
cellulae  primariae  omnia  complectens  discernitur.  Ceterum 
natura  acervi  omnino  est  eadem,  quae  cartilaginis  normalis 

observatur,  ut  numerus  tantum  corpusculorum  acervum  ex- 
plentium  major  solito  cernatur,  atque  interdum  8  vel  10  vel 
15  corpuscula  cartilaginea  in  unum  coacervata  numerentur. 
Qua  in  re  id  modo  quaeritur,  quomodo  fiat,  ut  tales  acervi, 
si  reagentibus  chemicis  tractantur,  substantia  intercellulari, 
quae  fuerat  inter  eos,  soluta,  interdum  integri  resolvantur  et 
excidant.  Quod  sine  dubio  inde  efficitur,  quod  substantia 
intercellularis  circa  corpuscula  acervi  cartilaginea  qualitate 
chemica  forsitan  alia  sit,  ac  substantia  intercellularis  acervis 
circumfusa,  ut  reagentia  diverse  excipiantur.  Nec  ita  veritati 
resistit  haec  opinio.  Plerumque  enim  substantia  intercellu- 
laris,  singulis  cavis  cartilagineis  proxime  circumdata,  sub 
microscopio  colore  flavo  videtur  tincta,  quasi  strata  immense 
subtilia  ibi  deposita  sint.  Quo  eodem  colore  subflavo  fit, 
ut  corpuscula  cartilaginea  lineamentis  lucide  flave  tinctis 
annuliformibus  circumscripta  se  praebeant.  Haec  igitur  phae- 
notnena  annuliformia  minime  ex  membranis  cellularum  carti- 
laginearum  spissatis  deducenda  sunt,  sed  potius  luce  a  parie- 
tibus  cavi  cartilaginei  reflexa  efficiuntur,  quod  disquisitione 
tenuissimorum  segmentorum  microscopica  facile  cognoscitur. 
Omnia  enim  dupliciuin  linearum  vestigia  eo  magis  evanes- 
cunt,  quo  subtiliores  cavi  cartilaginei  margines,  ad  lucem 
quam  minime  reflectendam,  segmentis  offeruntur,  itaque  phae- 
nomenon  annuliforme  nullum  conspicitur.  Contra  substan- 
tia  fundamentalis  usque  ad  cavum  corpusculi  cartilaginei 
continua  proeedit  ipsaque  id  attingit,  colorque  flavus,  a 
corpusculo  cartilagineo  in  totam  substantiae  fundamentalis 
massam  effusus,  paullatim  evanescit.  Sine  dubio  vero  dis- 
quisitione  comprobatum  est,  substantiam  fundamentalem, 
cavo  singulorum  acervi  corpusculorum  cartilagineorum  cir- 
cumdatam,  modo  quodam,  quamvis  adhuc  ignoto,  mutatam 
esse,  quam  forsitan  ob  rem  reagentibus  chemicis  fortius 
resistat. 

Haud  raro  etiam  hi  acervi  non  substantia  fundamentali 
hyalina,  sed  fibrocartilagine  cincti  erant,  qua  de  causa  Vogel 
fortasse  haec  scripsit:  „  Histologisch  gleicht  daher  das  En- 
chondrom  in  den  seltneren  Fallen,  wo  sich  zwischen  den 
Zellen  (Knorpelkorperchen)  eine  feste,  amorphe  Intercellular- 

substanz  befindet,  dem  wahren  Knorpel;  in  den  haufigeren 
Fallen  dagegen,  wo  die  Knorpelkorperehen  mehr  isolirt  sind, 
und  eine  fasrige  Substanz  zwischen  sich  haben,  mehr  einem 
Faserknorp  el,  wobei  jedoch  der  Unterschied  stattfindet, 
dass  beim  normalen  Faserknorpel  die  Knorpelkorperchen 
mehr  isolirt  in  ein  dichtes  Netz  von  Fasergewebe  eingestreut 
sind,  wahrend  beim  fasrigen  Enchondrom  grossere  Partien 
von  Knorpelzellen  zwischen  grosseren  Partien  von  Faserge- 
webe  liegen,  ahnlich  wie  beim  Steatom  Partien  von  Fettzel- 
len  zwischen  Partien  von  Fasergewebe  gelagert  sind.  Man 
kann  daher  das  fibrose  Enchondrom  auch  als  eine  Combi- 
nation  der  Knorpelgeschwulst  (Knorpelzellen)  mit  der  Faser- 
geschwulst  betrachten."  (Vogel,  Pathol.  Anat.  Leeipzig  1845, 
Th.  I.  P.  194.)  —  Tamen  quum  antea  monstraverim ,  acer- 
vos  cellularum  cartilaginearum  septis  substantiae  hyalinae 
penetrari,  et  fibrocartilaginem  quoque,  areolari  quae  dicitur 
forma  per  enchondroma  trajectam,  suis  corporibus  cartila- 
gineis  exstructam  esse,  Vogelii  ratio  concedenda  non  sit. 

Ceterum  per  telam  hyalinam,  ut  supra  jam  diximus,  gra- 
nula  adipis  frequentissima  erant  trajecta,  quae  maxime  peri- 
pheriam  cavi  cartilaginei,  nunquam  interius  cavum  tenebant 
et  telae  speciem  subtiliter  granulatam  praebebant. 

Textura  fibrocartilaginis  nihil  fere  abnorme  habebat. 
Tantum  est  commemorandum,  telam  ejus  non  puram  semper 
fibrocartilaginem,  sed  eam  saepe  cum  cartilagine  membrana- 
cea  et  tela  conjunctiva  immatura  variantem  exhibuisse.  Cor- 
puscula  cartilaginea,  omnino  quoque  rara,  tum  vero  facile 
sensum  fugiebant  et  telam  tantum  obscure  striatam,  telae  con- 
junctivae  immaturae  simillimam,  relinquebant:  quod  clarissime 
in  partibus  peripheriae  neoplasmatis  proximis  videbatur. 

Jam  supra  notavi,  partes  osseas  aut  insularum  instar 
per  totum  enchondroma  effusas  esse,  aut  in  finibus  neoplas- 
matis  procedere,  atque  inde,  cum  partibus  phalangis  adhuc 
integris  continuo  conjunctas,  processus  plus  minus  longos 
in  substantiam  cartilagineam  trajicere.  Tum  autem  osseae 
partes  naturam  suastantiae  corticalis  sani  ossis  usitatam  fere 
omnino  servaverant.  Consistebant  autem  ex  substantia  com* 
pacta  ossea,  quae  e  canaliculis  Haversicis  et  substantia  inter- 

eellulari  parallelo  ordine  striata  cognoscitur.  Canaliculi  Ha- 
versici  erant  s"atis  ampli  saepeque  texturam  cellularem  lamel- 
lis  osseis  formatam  offerebant  prorsus  eandera,  quae  in  dis- 
sertatione  Brandtii  describitur  (p.  27,  tab.  2,  Fig  3).  Ea 
cava  cellularia  telam  osseam  medullarem  substantiae  osseae 
compactae  efficiunt  atque  hic,  sub  forma  canalicnlorum  Ha- 
versicorum  sibi  aggregata,  vice  cavorum  medullarium  substan- 
tiae  osseae  spongiosae  funguntur.  Omnis  cellula  cellulam  adi- 
posam,  guttae  adipis  similem,  continebant.  Ubi  hae  osseae  par- 
tes  processus  in  medium  cnchondroma  immittebant,  processus 
magis  massarum  ossearum,  tanquam  insulae  per  totum  en- 
chondroma  sparsarum,  natura  utebantur.  Quibus  vere  eadem 
erant  propria,  quae  supra  in  partibus  osseis  enchondromatis 
glandulae  submaxillaris  commemoravi.  Semper  poterant  in- 
ternosci  et  regiones,  quae  modo  ossescebant,  et  quae  jam 
diutius  ossificatae  erant.  Omitto  hic  singula  explieare,  tan- 
tum  commemoro ,  in  hoc  enchondromate,  propter  majorem 
corpusculoruin  cartilagineorum  ampjitudjnem,  singulas  ossi- 
ficationis  periodos  a  capsula  ossea  usque  ad  telae  osseae 
compactae  et  spongiosae  formationem  progredientis  hic  etiam 
clarius,  quam  illic,  observari  potuisse.  Atque  hic  quoque 
mirum  erat,  quod  tela  ossea  medullaris  in  cavis  medullaribus 
primariis,  favorum  modo  aggregatis,  singulas  cellulas  adipo- 
sas  guttae  adipis  simillimas  continebat.  Tela  ossea  medul- 
laris  eo  modo  simillima  fiebat  telae  adiposae,  cujus  cellulae 
adiposae,  invicem  se  comprimentes,  in  polyedra  transfiguran- 
tur.  Quae  similitudo  tanta  est,  ut  primo  visu  crederes,  te 
veram  telam  adiposam  conspicere.  Tamen  quum  eain  telam 
in  variis  cartilagims  partibus  paullatim  crescentibus  perse- 
quimur,  veram  rei  rationem  cognoscimur.  Eodem  modo  mul- 
tum  ad  rem  intelligendam  valet,  tenuia  segmenta,  quae  jam 
e  parte  enchondromatis  acido  muriatico  tractata  confecta 
sunt,  cum  aethere  sulphurico  coquere,  quo  facto  cava  me- 
dullaria  aggregata,  favorum  modo  formata,  clare  cernuntur. 
Lamellae  acido  muriatico  tum  ita  resistunt,  ut  firmitatem  ali- 
quam  et  rigorem  servent,  itaque  remota  adipe  non  concidant, 
sed  pristinam  formam  retineant.  —  Postremo  addo,  plurimas 
quidem  insulas  osseas  in  cartilagine  hyalina  inveniri,  sed 

passim  etiam  in  lato  fibrocartilaginis  tractu  se  tenere.  Tamen 
non  potuerat  internosci,  utrum  ossificatio  liic  vere  in  fibro- 
cartilagine  facta  esset,  nec  ne  massa  hyalina  cartilaginea  ei 
loco  inspersa  fuisset,  quae  postea  tota  in  telam  osseam 
commutaretur. 

Vasa  enchondromatis,  ut  jam  commemoratum  est,  in 
ductibus  fibrocartilaginis  se  tenebant.  Quare  haud  raro  in 
segmentis  lumina  eorum  reperiebantur ,  facillimeque  tum 
cognoscebatur,  fibrocartilaginem  cavum  vasorum  ipsam  attin- 
gere,  et  plerumque  lineis  ejusdem  cum  luminis  peripheria 
centri  signatam  esse.  Veri  simile  erat,  cavum  vasorum  etiam 
epithelio,  quod  vero  in  segmentis  microscopicis  non  cerne- 
batur,  vestitum  esse. 

Jam  supra  praemisimus,  quae  ad  formam  exteriorem 
neoplasmatis  clare  cognoscendam  referenda  erant  de  ratione, 
quae  est  inter  neoplasma  et  reliquias  pristinarum  phalangum 
ossearum.  Restat,  ut  nonnulla  de  ratione,  quae  est  inter 
cutem  et  neoplasma,  addamus. 

Optime  ea  res  microscopio  observari  poterat,  quo  in 
idoneo  segmento  haec  cernebantur.  Extrinsecus  cutis  integra 
cum  epidermide  jacebat,  quae  tantum  erat  mutata,  ut  solae 
papillae  ingenti  modo  explicarentur,  quippe  quae  multae  Vu 
longae  essent.  Inter  nonnullas  papillas  exitus  glandularum 
cutis  spiralium  conspiciebantur.  Intrinsecus  cutis  a  tela  car- 
tilagine  semper  seclusa  erat  periosteo,  quod  tractum  clarum 
subtiliter  striatum  se  praebebat.  Ipsi  periosteo  centrum  ver- 
sus  crassum  stratum  fibrocartilaginis  adjacebat,  constanter 
moleculis  adipis  densissime  accumulatis  penetratum,  quae 
moleculae  ne  saepius  quidem  cum  aethere  sulphurico  coctae 
removebantur.  Ceterum  stratum  fibrocartilagineum  etiam 
illas  supra  notatas  variationes  immaturae  telae  conjunctivae 
ofFerebat.  Dein  centrum  versus  tela  hyalina  cartilaginea 
sequebatur,  per  quam  modo  antea  descripto  fibrocartilago 
trajiciebatur.  Haec  autem  vasaque  ejus  vicissim  cum  exteri- 
ore.  fibrocartilagine  vasisque  ejus  multum  conjuncta  erant. 
Panniculus  adiposus  non  ubique  aderat.  Reliquiae  ejus 
rarae  inter  periosteum  et  stratum  telae  conjunctivae  (base- 
ment  membrane)  cutis  cognoscebantur.    Ubi  adhuc  insulae 

quaedam  osseae  pristini  corticis  ossei  sub  periosteo  jacebant, 
res  non  admodum  alia  erat:  partes  enim  osseae  tum  ipsi 
periosteo  centrum  versus  conjunctae  erant.  —  Et  in  tela 
cutis,  et  in  tela  fibrocartilaginea  cum  adipe  confusa,  et  inter 
eas  duas  telas  lumina  dissecta  nonnullorum  vasorum  clare 
cognoscebantur.  —  Reliquiae  tendinuin  pristinarum  nusquam 
certo  reperiebantur. 

Jam  nobis,  sicut  in  enchondromate  submaxillari,  disse- 
rendum  est,  quae  inter  hoc  digiti  pedis  enchondroma  et  digi- 
tum  normalem  morphologica  ratio  sit,  unde  abnorme  neo- 
plasma,  quomodo  fere  ortum  formatumque  sit,  concludi 
possit.  Quia  cutis,  qua  neoplasma  tegebatur,  nec  structura, 
nec  textura  a  normali  pedis  digito  admodum  dissensit,  tabes 
autem  panniculi  adiposi  et  tendinum  a  premente  pseudo- 
plasmate  deduci  potest,  in  comparatione  phalanx  tantum 
ossea  digiti  pedis  consideranda  est.  Jam  quum  in  phalange 
enchondromatose  mutata  articuli  pars  servata  sit,  compa- 
rationem  a  forma  exteriore  incipiamus,  qua  videmus,  in  en- 
chondromate  maxime  cylindricain  phalangis  osseae  diaphysin 
valde  auctam  globi  fere  formam  nactam  esse.  Partes  autem 
morphologicae  propriam  phalangi  structuram  efficientes  ex- 
strinsecus  sunt  periosteum  cum  substantia  corticali,  intrin- 
secus  autem  substantia  ossea  spongiosa  cum  medullitio 
vasisque  et  nervis  huc  pertinentibus.  In  hoc  phalangum 
enchondromate  omnes  fere  eae  partes  morphologicae  inveni- 
untur:  tamen  aliae  quoque  accesserunt  structuramque  et 
ordinem  plus  minusve  mutaverunt.  Externum  etiain  in  en- 
chondromate  periosteum  est,  quod  aliis  locis  statim  sub- 
stantia  ossea  compacta,  aliis  eae  jam  partes  sequuntur,  quae 
totum  fere  enchondroma  formant  et  plerumque  ea  loca  tenent, 
quae  in  sanis  phalangibus  substantia  ossea  spongiosa  et 
medullitio  explentur.  Substantia  autem  ea  spongiosa  non 
jam  nisi  prope  articulum  invenitur:  ceteris  locis  substantia 
illa  cartilaginea  hyalina,  partim  in  telam  osseam  compactam 
aut  spongiosam  ossificata,  cognoscitur,  quae  lineis  dendritice 
vel  reticulate  divisis  fibrocartilagine  vasa  ducente  penetratur. 
Hoc  igitur  neoplasma,  in  quo  nervi  inveniri  non  poterant, 
non  quasi  inspersum  est  ceteris  partibus,  sed  ubique  iis  con- 

tinuo  junctum.  Non  vasa  solum  ejus  cum  vasis  periostei 
cohaerent,  sed  etiam,  ubi  nova  ossificatio  prope  pristinam 
osseam  partem  orta  est,  duae  ossificationes  arcte  conjunctae 
sunt,  quod  quum  in  corpore  phalangis,  tum  in  partibus 
articularibus  potissimum  clarissime  apparet.  Item  ductus 
fibrocartilaginei  in  ipsum  periosteum  transeunt,  et  ubicunque 
cartiiago  hyalina  pristinas  partes  osseas  aut  periosteum 
tangit,  transitus  iidem,  qui  in  normali  cartilagine  ossescente 
inveniuntur.  Ut  breviter  dicamus,  pristinae  partes  et  neo- 
plasma  totum  continuum  quasi  absolutum  formant.  —  Ex 
summa  igitur  eorum,  quae  invenimus,  de  ratione,  qua  e  nor- 
mali  phalange  enchondroma  vel  quasi  phalanx  enchondro- 
matosa  formata  est,  haec  possumus  concludere:  In  substan- 
tia  spongiosa  diaphysis  phalangis  aegrotae  luxuries  quaedam 
orta  est,  quam  luxuriem,  si  naturam  neoplasmatis  observa- 
mus,  substrata  telae  conjunctivae  cum  vasis  medullitii,  non 
angusto  tantum  loco,  sed  in  toto  medullitii  illius  circuitu 
secuta  sunt.  Quod  inde  concluclitur,  quod  neoplasma  un- 
dique,  ut  supra  demonstravimus,  partibus  adhuc  servatis 
continuo  junctum  erat.  Jam,  ut  in  enchondromate  sub- 
maxillari,  haec  luxuries  abnormiter  progrediens  in  neoplasma, 
quamquam  structura  et  textura  simili,  tamen  non  plane 
aequabile  aut  hypertrophicum  e  cartilagine  hyalina  et  tibro- 
cartilagine  vasa  ducente  compositum,  versa  est.  Qua  in 
re  neoplasma  substantiam  spongiosam  premendo  paullatim 
delevit  ejusque  vice  functa  est.  Sicut  vero  gemma,  in  trunco 
luxurians,  et  partes,  quae  propagationi  ejus  resistunt,  tollit 
et  cum  partibus  tenacioribus  organice  jungitur,  —  etiam  hoc 
neoplasma  in  phalangibus  idem  fecit.  Haec  junctio  organica 
tam  arcta  est,  ut,  sicut  jam  retuli,  finis  inter  partes  phalan- 
gum  servatas  et  neoplasma  constitui  nullus  possit.  Quare 
enchondroma  phalangum  (enchondromati  submaxillari  oppo- 
situm)  conjunctio  veterum  phalangis  partium  cum  neoplas- 
mate  ipso  habendum  est.  Utra  pars  praevaleat,  a  formatione 
plus  minusve  progressa  dependet. 

Explicatio  tabularum. 


Tabula  I. 

Segmentum  enehondromatis  glandulae  submaxillaris  centies  et 
septuagies  multiplicatum.  Sectiones  perpendiculares  per  capsulam 
telae  conjunctivae  neoplasmatis  factae  sunt.  Segmentum  iisdem  rea- 
gentibus  chemicis  tractatum  est,  quae  in  dissertatione  descripta  sunt. 

a)  Capsula  telae  conjunctivae  enchondromatis. 

b)  Vasa  sanguifera. 

c)  Ductus  lamellarum  telae  conjunctivae  in  transversum  dissecti 

d)  Fibrocartilago  a  capsula  ad  substantiam  hyalinam  traducens. 

e)  Cartilago  hyalina  integra  cum  raris  corpusculis  cartilagineis 
stellarum  formam  praebentibus. 

f)  Regio,  in  qua  ossificatio  plus  minusve  progressa  est. 

g)  Capsulae  osseae. 

h)  Cava  medullaria : 

h')  Cava  medullaria  primaria. 

h")  Cava  medullaria  primaria  aggregata. 

h"')  Cava  medullaria  secundaria. 

i)  Globuli  ossti  cava  medullaria  cingentes. 

k)  Spatia  interglobularia  cum  partibus  cartilaginis  hyalinae  non- 
dum  ossificatis,  maxime  ex  substamia  fundamentali  hyalina  composita, 

1)  Regio ,  cujus  spatia  interglobularia  tela  ossea  compacta  repleta 
sunt  et  cum  tela,  quae  inest,  ossea  medullari  plerumque  substantiam 
osseatn  spongiosam  formant. 

m)  Lamellae  partim  dirutae  telae  medullaris  osseae. 

n)  Regio  emollitione  jam  capta. 

o)  Acervi  et  granula  calcis. 

p)  Substantia  granulata  albuminosa. 

q)  Partes  substantiae  cartilagineae  obscure  striatae  ramis  dendri- 
tice  et  reticulate  divisis,  quarum  substantia  fundamentalis  partim 
emollita  est. 

r)  Lacunae  substantiae  cartilagineae  emollitae. 


Tabula  II. 


Sectio  perpendiculariter  per  cutem  et  cartilaginem  facta  item  mul- 
tiplicata,  ac  figura  tab.  I.  Adsunt  residua  pristinae  phalangis  etc. 
Reagentia  adhibita  sunt  eadem,  quae  antea. 

a)  Epidermis. 

b)  Stratum  Malpighii. 

e)  Cutis  cum  papillis  nonnullisque  vasis. 

d)  Periosteum. 

e)  Substantia  c^  rticalis  phalangum. 

f)  Canaliculi  Haversici,  partim  per  longitudinem  secti,  partim  per 
latitudinem.  (Passim  cava  medullaria  primaria  canaliculos  explentia 
lucide  videntur,  quae  partim  gutta  adipis  repleta,  partim  diruta  sunt.) 

g)  Tela  ossea  compacta  cum  corpusculis  osseis. 

h)  Tela  ossea  spongiosa  recenter  formata,  ex  cavis  medullaribus 
primariis  aggregatis,  favorum  speciem  praebentibus,  composita. 

i)  Cavum  medullare  cavis  medullaribus  primariis  deletis. 
k)  Cartilago  hyalina  integra. 

1)  Acervi,  qui  primariae  cellulae  videntur,  corpusculis  cartilagi- 
neis  quasi  cellulis  secundariis,  repleti  m  regione  segmenti  crassiore. 

m)  Corpuscula  cartilaginea  acervatim  conjuncta,  sed  septis  sub- 
tiae  intercellularis  clare  sejuncta. 

n)  Ductus  fibrocartilaginei. 

o)  Cava  medullaria  ossea  fibrocartilaginis. 

p)  Capsulae  osseae. 

Natus  sum  Joh.  Paul.  Fridericus  Scholz,  fidei  evaugelicae  ad- 
dictus,  in  pago  Buchwald  prope  Schmiedeberg ,  patre  Chris.  Gottl., 
quem  Steinaviae  a.  V.  munere  superintendentis  fungentem  jam  ex  an- 
nis  fere  tribus  morte  mihi  ereptum  lugeo,  matre  Augusta  e  gente  Falk, 
qua  dilectissima  adhuc  vivente  gaudeo.  Primis  litterarum  elementis 
imbutus,  adii  gymnasium  Liegnitzense ,  quod  t.  t.  directore  beat.  Koh- 
ler  florebat.  Gymnasio  mense  Febr.  anni  MDCCCIL  relicto ,  rebus 
nauticis  deditus ,  navibus  Bremensibus  quatuor  feci  itinera  New-Yor- 
kiam  et  totidem  in  Virginiam,  praeterea  pluries  in  Brittanniam  pro- 
fectus  sum-  Tum  mense  Aprili  a.  h.  s.  LI  Vratislaviam  petii,  litteris 
me  dediturus.  Ibi  testimonio  maturitatis  gymnasio  Frideric.  instruc- 
tus  hanc  Almam  litterarum  universitatem  Viadrinam  auctumno  a.  h. 
s.  LI  adii  et  ab  111.  Baltzer,  t.  t.  fasces  academicos  tenente,  civium 
academicorum  numero  adscriptus ,  apud  111.  Stenzler,  t.  t.  anipliss. 
philosoph.  ordinis  Decanum  Spect.  nomen  dedi.  Postero  anno  ab 
111.  Barkow  ordini  medicorum  gratiosi  adscriptus  sum.  Per  qua- 
driennium  his  interfui  scholis : 

111.  Barkow:  De  anatomia  corporis  humani,  de  anatomia  patholo- 
gica,  de  historia  foetus,  de  sectionibus  forensibus  ejusque  demon- 
strationibus  in  museo  zootom.  interfui,  de  anatomia  comparativa. 

111.  Benedict:  De  ophthalmiatrice,  de  instrumentis  chirurgicis  et  fas- 
ciis  rite  applicandis. 

111.  Betschler,  h.  t.  Rect.  Magnif. :  De  morbis  sexus  sequioris,  de 
arte  obstetricia.  de  operationibus  obstetriciis. 

111.  Braniss:  De  logice  et  psychologia. 

Cel.  Burchard:  De  morbis  infantum  ejusque  cursui  vaccinatorio,  de 

diagnosi  obstetricia. 
111.  Bunsen:  De  chemia  experimentali. 
111.  Duflos:  De  chemia  organica  et  pharmaceutica. 
111.  Frerichs,  h.  t.  Dec.  Spect.:  De  pathologia  ac  therapia  generali 

et  speciali,  de  morbis  pulmonum  et  cordis,  de  morbis  hepatis  et 

renum. 

111.  Glocker:  De  mineralogia  ejusque  repetitorio,  de  geologia  et  geo- 

gnosi,  de  vulcanis. 
111.  Goeppert:  De  botanice  universali. 
111.  Gravenhorst:  De  zoologia. 

Cel.  Grosser:  De  osteologia  et  syndesmologia,  de  physiologia. 
111.  beat.  Guhrauer:  De  litteratura  aevi  medii. 

111.  Henschel,  h.  t.  Prodec.  Spect. :  De  historia  rei  medicinae,  de 

encyclopaedia  et  hodegetice  medicina,  de  materia  medica. 
111.  Kirchhoff:  De  physica  experimentali. 
111.  Kummer:  De  analysi  infinitor. 
111.  Klose:  De  medicina  forensi. 

111.  Middeldorpf:  De  morbis  cutis,  de  morbis  auris. 

Cel.  Nega:  De  materia  medica,  de  arte  formulas  medicas  concinnandi. 

111.  beat.  Remer:  De  morbis  syphiliticis ,  de  chirurgia  generali  et 

speciali,  de  fracturis  et  luxationibus. 
111.  Reichert:  De  anatomia  microscopica,  de  generatione. 
111.  Koepell:  De  historia  reformationis. 

Cel.  Riihle:  De  auscultatione  et  percussione,  de  anatomia  pathologica, 
de  secretis  et  excretis  pathologice  mutatis. 

In  exercitationibus  anatomicis  et  zoologicis  111.  Barkow,  in  cli- 
nico  chirurgico  111.  Benedict  et  111.  Middeldorpf,  in  clinico  ob- 
stetricio  111.  Betschler,  in  clinico  medico  111.  Frerichs  duces  mihi 
fuerunt  benevolentissimi  et  excellentissimi. 

In  exercitationibus  clinicis  benignissime  me  adjuverunt;  Exp. 
D.  D.  de  Gliszczynski,  Hasse,  Langer,  Lattke,  Massmann, 
Rohovsky,  Ruehle,  Schedler.  Quibus  omnibus  viris  111.  Cel. 
Exp.  ex  intimo  animo  gratiam  quam  maximam  habeo. 

Denique  animus  me  fert,  summas  agere  gratias  111.  viris,  praecep- 
toribus  dilectissimis ,  Reichert  et  Middeldorpf,  qui  summa  cle- 
mentia  ac  liberalitate  in  scribendo  hoc  opusculo  me  adjuverunt. 

Tentaminibus  vero  et  philosophico  et  medico  nec  non  examine 
rigoroso  superatis,  spero  fore,  ut  dissertatione  rite  defensa  summi  in 
medicina  et  chirurgia  honores  in  me  conferantur. 


Theses. 


1.  Quo  jure  in  liene,  eodem  in  omnibus  reliquis  organis 
corpuscula  sanguinea  nasci  aut  denasci  dici  potest. 

2.  Natura  pseudoplasmatum  omnium  e  partibus  morpholo- 
gicis,  e  quibus  orta  sunt,  pendet. 

3.  In  hepate  corpuscula  sanguinea  nasci  haud  satis  validis 
argumentis  demonstrari  potest. 

4.  Rejicienda  est  opinio,  cyanosin  e  sanguine  arterioso  per- 
mixto  cum  venoso  oriri. 


